title: Ergosfääri

text: Koska ergosfääri on mustan aukon tapahtumahorisontin ulkopuolella, sen alueella on edelleen mahdollista paeta mustan aukon vaikutusalueelta. Kappale voi saada ergosfäärissä energiaa mustan aukon pyörimäliikkeestä ja paeta sen avulla mukanaan pieni osa mustan aukon energiaa. Energiaa ergosfääristä voisi kerätä tällä tavoin 29% mustan aukon energiasta, sillä silloin musta aukko ei enää kykenisi pyörimisliikkeeseen ja menettäisi ergosfäärinsä.


title: Universitaten metroasema

text: Universitate on lokakuussa 1987 avattu Bukarestin metron linjan 2 asema. Se sijaitsee Piața Universității -aukiolla (”Yliopiston aukio”), Sektori 1:n alueella, Bukarestissa, Romanian pääkaupungissa.


title: Universitaten metroasema

text: Universitaten edeltävä asema Berceniin päin mentäessä on Piața Unirii ja Piperaan päin mentäessä puolestaan Piața Romană.


title: Sofia Haajanen

text: Sofia Haajanen (s. 15. tammikuuta 1987) on suomalainen suunnistaja ja EM-mitalisti. Hän edustaa oululaista SK Pohjantähteä.


title: Sofia Haajanen

text: Haajanen saavutti nuorten MM-kilpailuissa 2006 pronssia viestissä. Henkilökohtaisilla matkoilla hän sijoittui tuolloin parhaimmillaan yhdeksänneksi keskimatkalla. Aikuisten arvokilpailuissa hän esiintyi ensimmäisen kerran vuoden 2010 EM-kilpailuissa, joissa hän sijoittui keskimatkalla 28:nneksi. Vuonna 2012 hän saavutti yhdessä Merja Rantasen ja Minna Kaupin kanssa viestin hopeaa Falunin EM-kilpailuissa. Keskimatkalla hän sijoittui kymmenenneksi ja pitkällä matkalla 13:nneksi. Lausannen MM-kilpailuissa hän osallistui vain sprinttiin, jolla hän sijoittui 33:nneksi.


title: Sofia Haajanen

text: Vuonna 2014 Haajanen oli Palmelan EM-kilpailuissa seitsemäs viestissä, kymmenes pitkällä matkalla ja 21:s keskimatkalla. Saman vuoden MM-kilpailuissa Trentinossa hän sijoittui viestissä viidenneksi ja pitkällä matkalla yhdeksänneksi. Vuoden 2015 MM-kilpailuissa Invernessissä hänen suorituksensa pitkällä matkalla päättyi hylkäykseen. Vuonna 2016 Jeseníkin EM-kilpailuissa Haajanen sijoittui viestissä kuudenneksi, pitkällä matkalla kymmenenneksi, keskimatkalla 18:nneksi ja sprintissä 40:nneksi. Saman vuoden MM-kilpailuissa Strömstadissa hän oli pitkän matkan lopputuloksissa 16:s. EM-kilpailuissa 2018 Haajanen sijoittui viestissä seitsemänneksi, keskimatkalla kymmenenneksi ja pitkällä matkalla 11:nneksi. Riian MM-kilpailuissa 2018 hän suunnisti ensimmäisen osuuden viestissä, jossa Suomi sijoittui viidenneksi, sekä oli pitkällä matkalla parhaana suomalaisena kolmastoista.


title: Sofia Haajanen

text: Haajanen voitti viestin Suomen-mestaruuden vuosina 2010 sekä sprintin Suomen-mestaruuden vuonna 2015. Kainuun rastiviikon D21E-sarjan hän voitti vuonna 2008.


title: Tykinkuulameduusa

text: Tykinkuulameduusa ("Stomolophus meleagris") on Amerikan rannikolla elävä meduusalaji. Sen levinneisyys ulottuu Pohjois-Amerikan rannikolta Brasiliaan asti.


title: Tykinkuulameduusa

text: Tykinkuulameduusa kuuluu juurimeduusoiden lahkoon ("Rhizostomeae"), jonka lajeilla ei ole muista meduusoista poiketen ollenkaan pyyntilonkeroita. Niiden suun ympärillä olevat suuliuskat ovat muuntuneet siivilämäiseksi rakenteeksi.


title: Libera (ajatushautomo)

text: Libera-säätiö (, ) ja yleisemmin pelkkä Libera on Helsingissä sijaitseva itsenäinen ja riippumaton ajatushautomo, joka ilmoittaa tehtäväkseen yksilönvapauden, vapaiden markkinoiden, vapaan yrittäjyyden ja vapaan yhteiskunnan tukemisen sekä edistämisen. Toiminnanjohtaja on tammikuusta 2018 alkaen Mikko Kiesiläinen.


title: Libera (ajatushautomo)

text: Liberan perustivat toukokuussa 2011 vuorineuvos Gustav von Hertzen ja säätiön toiminnanjohtajaksi ryhtynyt kauppatieteiden maisteri Petri Kajander. Vuonna 2015 säätiön hallituksen uudeksi puheenjohtajaksi valittiin kokoomuksen kansanedustaja Elina Lepomäki.


title: Libera (ajatushautomo)

text: Säätiön toimintaan kuuluu tiedotus- ja julkaisutoimintaa sekä tapahtumien järjestämistä. Akateemisen tietouden ja vapauden filosofian edistäminen ovat tyypillisiä Liberan tehtäviä.


title: Libera (ajatushautomo)

text: Libera ilmoittaa olevansa yksityishenkilöiden, yksityisten yritysten, yhteisöjen ja säätiöiden tuen ja lahjoitusten varassa eikä vastaanota julkista rahoitusta eikä tee konsulttitoimeksiantoja. Merkittävä osa työstä tapahtuu vapaaehtoispohjalta. Libera ei kerro julkisesti sidoksistaan rahoittajiinsa.


title: Libera (ajatushautomo)

text: Liberalla ei ole tiukkaa yhtenäistä linjaa näkemysten ja toiminnan suhteen. Toiminnassa on mukana henkilöitä ja yhteistyökumppaneita niin akateemisesta maailmasta kuin liike-elämästä. Edustajien näkemykset ovat heidän omiaan.


title: Libera (ajatushautomo)

text: Libera on puoluepoliittisesti sitoutumaton, ja raporteissa on kritisoitu niin ay-liikettä kuin työnantajajärjestöjä.


title: Libera (ajatushautomo)

text: Ajatuspajassa Elina Lepomäki ideoi tulonsiirtojärjestelmän kokonaisuudistuksen, perustilin mallin, jossa jokainen täysi-ikäinen suomalainen saisi 20 000 euron alkupääomalla varustetun perustilin.


title: Libera (ajatushautomo)

text: Syyskuussa 2018 Libera nosti kanteen Suomen valtiota vastaan esittäen, että tapa jolla työehtosopimusten yleissitovuus on toteutettu Suomessa on EU:n sisämarkkinoiden sääntöjen vastainen. Työehtosopimuksissa voidaan määrätä paremmat ehdot työmarkkinajärjestöjen jäsenille kuin niihin kuulumattomille yrityksille.


title: Libera (ajatushautomo)

text: Esimerkkinä Libera käytti Teknologiateollisuus ry:tä, joka oli hylännyt jäsenhakemuksen yritykseltä, jolla oli alle kymmenen työntekijää. Hylkäämällä jäsenhakemuksen Teknologiateollisuus ry esti kyseistä yritystä hyödyntämästä paikallista sopimista. Liberan toiminnanjohtajan Mikko Kiesiläisen mukaan Suomen yleissitova TES-järjestelmä "antaa suurille yrityksille kartellimaisia työkaluja".


title: Libera (ajatushautomo)

text: Hallituksen kokoonpano (tilanne tammikuu 2018)


title: Katinkulta

text: Katinkulta voi tarkoittaa seuraavia asioita:


title: Larinioides

text: Larinioides on ristihämähäkkisuku, johon kuuluu seitsemän lajia.


title: Why? (Geir Rönningin kappale)

text: Why? on Geir Rönningin esittämä kappale, joka edusti Suomea Euroviisuissa 2005 Ukrainan pääkaupungissa Kiovassa. Esitys jäi semifinaalissa sijalle 18 eikä päässyt finaaliin.


title: Why? (Geir Rönningin kappale)

text: Suomen euroviisukarsintoihin 2005 osallistuessaan norjalaissyntyinen Rönning oli asunut Suomessa vuosia ja osallistunut karsintoihin jo kaksi kertaa aeimminkin. ”Why?” edusti tyyliltään angloamerikkalaista popmusiikkia ja Rönning oli norjalaisena helppo hyväksyä suomalaiskappaleen esittäjäksi. Silti esimerkiksi Iltalehti pyrki herättelemään yleisön mielipahaa nostamalla kanteensa otsikon ”Viisuvoittaja ei osaa suomea” ja haastattelemalla jutussa Suomalaisuuden liiton puheenjohtajaa suomen kielen tärkeydestä.


title: Porter Robinson

text: Porter Robinson (s. 15. heinäkuuta 1992 Chapel Hill, Pohjois-Carolina, Yhdysvallat) (tunnettiin paremmin nimellä Ekowraith vuosina 2005–2010) on yhdysvaltalainen elektronisen tanssimusiikin tuottaja ja DJ. Hän tuottaa pääasiassa electro house -genreä.


title: Porter Robinson

text:
Robinson oli luovalla tauolla vuonna 2014, keskittyen uuden materiaalin ja "Worlds"-debyyttialbuminsa tekoon. Haastatteluissa Robinson on osoittanut tyytymättömyyttään elektronisen musiikin nykytilaan ja halusi näin tehdä levyn, joka edustaa tuoretta, mutta toisaalta vanhaa ja nostalgista elektronista musiikkia, jossa on vaikutteita esimerkiksi Synth popista. Robinson julkaisi levyn nimijulkistuksen ohella myös "Worlds Tourin", joka kiertää Amerikan ja Euroopan suurimmat maat. Kiertueella hänen ohellaan nähdään myös yhdysvaltalainen Giraffage ja norjalainen duo Lemaitre.
Porter Robinson:


title: Porter Robinson

text: Ekowraith:


title: Wiberg

text: Wiberg on sukunimi. Nimen tunnettuja kantajia ovat:


title: Louis Leakey

text: Louis Seymour Bazett Leakey (L. S. B. Leakey) (7. elokuuta 1903 Kenia – 1. lokakuuta 1972) oli kenialainen arkeologi ja luonnontieteilijä. Hänen työnsä ihmisen evoluution tutkijana on merkittävää, ja hän kuuluu Raymond Dartin ja Robert Broomin rinnalla kolmen merkittävimmän alan uranuurtajatutkijan joukkoon.


title: Louis Leakey

text: Leakeyn isä toimi lähetyssaarnaajana Keniassa. Leakey kävi koulun Britanniassa Weymouthissa ja jatkoi opintoja Cambridgen yliopiston St John’s Collegessa. Loukkaannuttuaan rugbyssa hän lähti toipilaana ollessaan British Museumin järjestämälle tutkimusretkelle etsimään dinosaurusten luurankoja. Retken seurauksena hän päätti ryhtyä fossiilien etsijäksi ja valmistui sittemmin antropologiksi.


title: Louis Leakey

text: Vuonna 1926 Leakey ryhtyi valmistelemaan tutkimusretkeä Afrikkaan tarkoituksena etsiä ihmisen kantamuotoa. Tutkijapiireissä ajatusta pidettiin hulluna, sillä ihmisen alkukoti oli tuolloisen käsityksen mukaan Eurooppa. Hän työskenteli Nairobin kansallismuseon hyväksi 30 vuotta, ja sen työn ohella keskeinen tutkimuspaikka oli Olduvain rotko, jossa hän vaimonsa Mary Leakeyn ja myöhemmin poikiensa kanssa teki hidasta tutkimustyötä. Hän nimesi yhden löydön nimelle "Homo habilis".


title: Louis Leakey

text: Hänen työtään on jatkanut hänen pojistaan Richard Leakey.


title: Förster

text: Förster tai Foerster on muun muassa seuraavien henkilöiden sukunimi:


title: Forster

text: Forster on muun muassa seuraavien henkilöiden sukunimi:


title: Baltian puolustuskorkeakoulu

text: Baltic Defence College, epävir. "Baltian puolustuskorkeakoulu", (BALTDEFCOL tai BDCOL) on Baltian maiden sotilas- ja siviilijohtajien koulutusta antava englanninkielinen sotakorkeakoulu Viron Tartossa. Se kouluttaa upseereja lähinnä Baltian maista Virosta, Latviasta ja Liettuasta, mutta opiskelijoita on myös muista Euroopan maista kuten Ukrainasta ja Romaniasta. Korkeakoulu perustettiin jo ennen Baltian maiden Nato-jäsenyyttä.


title: Baltian puolustuskorkeakoulu

text: Perustamissopimuksen allekirjoittivat 1998 Baltian maat Viro, Latvia ja Liettua yhteisiin tarpeisiinsa, ja se aloitti toimintansa vuonna 1999. Puolustuskorkeakoulun yhtenä tavoitteena on myös jakaa sotilastietoa ja -taitoa osallistuvien maiden kesken.


title: Baltian puolustuskorkeakoulu

text: Koulu sijaitsee Riia tänav 12:ssa rakennuksen oikeanpuoleisessa siivessä. Keskeiset opetustilat ovat Björn von Sydow Hall, joka on nimetty Ruotsin puolustusministerin Björn von Sydow mukaan, ja Admiral Cowan Hall, nimetty brittiläisen R. Adm. Sir Walter Cowanin mukaan, joka oli Viron ja Latvian apuna niiden itsenäisyyssodissa 1919—1920. Kolmas opetussali on Baltic Way Room, joka on saanut nimensä Baltian maita yhdistävän Baltian tien mukaan.


title: Baltian puolustuskorkeakoulu

text: Opetushenkilöstöä korkeakoulussa on Saksasta, Ranskasta, Skandinavian maista, Sveitsistä ja Yhdysvalloista. Projektia tukevat useat länsimaat ja "Baltic Sea Security Assitance Group" (BALTSEA). Ruotsilla on johtava asema projektin tukemisessa.


title: Baltian puolustuskorkeakoulu

text: Puolustuskorkeakoulu tarjoaa kolme erilaista kurssia. Pääpaino on JCGSC-kurssilla, joka antaa yleisesikuntaupseerikoulutuksen. Vuodesta 2004 lähtien on tarjottu HCSC-kurssia, joka on Nato-akkreditoitu OF-4/5-tason upseerikoulutus. Korkeakoulussa on myös mahdollista opiskella virkamiehille tarkoitettua turvallisuuteen ja maanpuolustukseen perehdyttävää kurssia (CSC). Opiskelijoiksi hyväksytään henkilöitä EU- ja Nato-maista sekä Nato-rauhankumppanuusmaista.Baltian puolustuskorkeakoulun ensimmäinen komentaja oli tanskalainen prikaatikenraali Michael Hesselholt Clemmesen, joka jäi eläkkeelle vuonna 2004. Siitä lähtien komentaja on vuorotellen kustakin Baltian maasta.


title: Inès de La Fressange

text: Inès Marie Lætitia Églantine Isabelle de Seignard de La Fressange (s. 11 elokuuta 1957 Gassin Ranska), on malli, aristokraatti sekä muoti- ja hajuvesisuunnittelija. Hänet on nimetty myös yhdeksi maailman parhaiten pukeutuvista naisista vuonna 1998.


title: Inès de La Fressange

text: De La Fressange syntyi ranskalaisen pörssivälittäjän André de Seignard, Marquis de La Fressange (s. 1932) ja argentiinalaisen mallin Cecilia Sánchez Cirezin perheeseen. Hänen isoäitinsä Suzanne Lazard (Marquise de La Fressange, Madame Louis Jacquinot, Madame Maurice Petsche) oli Lazardin investointipankkisuvun perijätär.


title: Inès de La Fressange

text: 1980-luvulla, 180 cm pitkä ja 50 kiloa painanut, de La Fressange oli ensimmäinen malli, joka solmi yksinomaisen mallisopimuksen Chanel-muotitalon kanssa. Hänestä tuli myös merkin suunnittelijan Karl Lagerfeldin muusa. Vuosikymmenen lopulla Lagerfeld ja de La Fressange kuitenkin riitaantuivat, minkä seurauksena de La Fressange jätti Chanelin. Todennäköisesti riita johtui de La Fressangen annettua kasvonsa Ranskan tasavallan symbolin, Mariannen, patsaalle. Tähän Lagerfeld totesi, että Marianne edustaa "kaikkea mikä on tylsää, keskiluokkaista ja maalaista" ja ettei hän aio vaatettaa historiallisia monumentteja.


title: Inès de La Fressange

text: Kesäkuussa 1990 de La Fressange meni naimisiin italialaisen rautatieyhtiöpomon Luigi d'Orson kanssa, joka kuoli vuonna 2006. He saivat kaksi tytärtä, Nine Marie (s. 1994) ja Violette Marie d'Urson (s 1999).


title: Inès de La Fressange

text: Vuoden 2009 jälkeen de La Fressange on nähty mallina yhä harvemmin. Sen sijaan hän on omistautunut vaatekauppaketjulleen, sekä työskennellyt niin suunnittelijana kuin myös konsulttina Jean Paul Gaultierille. Hän käveli myös 51-vuotiaana Gaultierin Kevät/Kesä 2009 haute couture malliston näytöksessä Pariisin muotiviikoilla . de La Fressange palasi myös jälleen kerran Chanelin catwalkille vuoden 2011 kevät/kesä muotinäytöksessä. .


title: Araneoidea

text: Araneoidea on Araneomorphae-hämähäkkeihin kuuluva yläheimo, joka koostuu kahdeksansilmäisiä lajeja sisältävistä 15 heimosta. Muun muassa ristihämähäkit (Araneidae) kuuluvat Araneoidea-yläheimoon, ja kaiken kaikkiaan tämän alle lukeutuu 11 155 lajia.


title: Tuotekaasu

text: Tuotekaasu (generaattorikaasu) tarkoittaa kiinteästä polttoaineesta kaasunkehittimessä, suuremmassa mittakaavassa kaasutuslaitoksessa, termisen kaasutusprosessin tuloksena ja kaasutusaineen vaikutuksesta muodostuvaa kaasua. Tuotekaasua käytetään moottoripolttoaineena tai sähkön ja lämmön tuotantoon. Tuotekaasu sisältää eri pitoisuuksina esimerkiksi typpeä, vetyä, hiilimonoksidia, hiilidioksidia ja metaania. Kaasutusaineina toimivat ilma, happi, vesihöyry tai niiden sekoitukset. Tuotekaasun lämpöarvoon vaikuttaa hiilivetyjen pitoisuus polttoaineessa sekä käytetyt kaasutusaineet. Tuotekaasuksi saatetaan käsittää vasta laitteille ja/tai ympäristölle haitallisista aineista puhdistettu "polttokaasu". Tuotekaasua voidaan nimittää kaasutuksen polttoaineen mukaan esimerkiksi puu- tai hiilikaasuksi.


title: Upseerikoulutuksen historia Suomessa

text: Upseerikoulutuksen historia Suomessa käsittää upseerien koulutuksen itsenäistä Suomen valtiota vastanneella alueella niin Ruotsin ja Venäjän vallan kuin Suomen itsenäisyydenkin aikoina.


title: Upseerikoulutuksen historia Suomessa

text: Suomen ensimmäinen maavoimien upseerikoulu oli Yrjö Maunu Sprengtportenin perustama Haapaniemen kadettikoulu, joka toimi Kuopiossa vuonna 1780 ja Rantasalmella vuosina 1781–1819.


title: Upseerikoulutuksen historia Suomessa

text: Suomen kadettikoulu toimi Haminassa ja koulutti upseereita Venäjän keisarikunnan tarpeisiin. Se lakkautettiin 1903 erinäisten I sortokauden aikana annettujen käskyjen seurauksena.


title: Upseerikoulutuksen historia Suomessa

text: Itsenäistymisen jälkeen Suomen upseerikoulutus jakautui aina vuoteen 1992 asti kolmeen kouluun: peruskoulutuksen antaneeseen Kadettikouluun (perustettu 1919), yleisesikuntaupseerin koulutuksen antaneeseen Sotakorkeakouluun (perustettu 1924) ja esiupseeri- sekä jatkokoulutusta antaneeseen Taistelukouluun (perustettu 1927). Kaikki nämä koulut yhdistettiin vuoden 1993 alusta Maanpuolustuskorkeakouluksi, yhdeksi suureksi korkeakoulutason upseerikoulutusta antavaksi oppilaitokseksi.


title: Upseerikoulutuksen historia Suomessa

text: Savon Prikaatin komentaja, eversti Georg Magnus Sprengtporten () oli tehnyt 20. maaliskuuta 1779 aloitteen Ruotsin kuninkaalle sotakoulun perustamiseksi, jotta saataisiin Savon ja Karjalan joukkojen upseeritarve tyydytetyksi. Näin ollen Haapaniemen sotakoulu aloitti toimintansa 1. elokuuta 1780 Kuopiossa. 1. toukokuuta 1781 koulu siirrettiin Haapaniemen tilalle Rantasalmen pitäjään.


title: Upseerikoulutuksen historia Suomessa

text: Vuonna 1791 koulun nimeksi muutettiin Haapaniemen Kadettikoulu, ja tällä nimellä se toimi aina vuoteen 1808 asti, jolloin koulun toiminta päättyi Suomen sodan syttymiseen. Koulun nimeksi muutettiin vuonna 1812 Haapaniemen Kenttämittauskoulu, jolloin koulu palasi toimintaan sodan jälkeen. Se toimi edelleen samoissa Kadettikoulun tiloissa kouluttaen aluksi kartoittajia ja 3. huhtikuuta 1816 lähtien jälleen upseereita. Koulun tilat paloivat 27. syyskuuta 1818, ja tämä oli yksi syy koulun lopulliseen lakkauttamiseen 27. toukokuuta 1819.


title: Upseerikoulutuksen historia Suomessa

text: Suomen sotaan osallistui 210 valmistuneesta kadetista 130, joista 8 kaatui ja 34 haavoittui. Sodan jälkeen Ruotsissa palveli noin 50, Suomessa 34 ja Venäjällä 10 haapaniemeläistä. Myöhemmin heistä tuli maaherroja, kenraaleja, senaattoreita ja valtioneuvoksia. Enemmistö jäi upseeriksi ja loput virkamiehiksi.


title: Upseerikoulutuksen historia Suomessa

text: Sprengtportenilla oli käytännönläheinen koulutustapa ja hän oli itse järjestänyt upseerikoulutusta omalla kustannuksellaan ennen Haapaniemen Sotakoulun perustamista. Sprengtporten kuitenkin erosi Ruotsin armeijan palveluksesta jo 1779 ja loikkasi Venäjän palvelukseen toimien 1808–1809 Suomen ensimmäisenä kenraalikuvernöörinä.


title: Upseerikoulutuksen historia Suomessa

text: Tunnetuin haapaniemeläinen lienee Suomen ensimmäinen sotilaspedagogi everstiluutnantti Samuel Möller, joka palveli Haapaniemen Kadettikoulussa vuosina 1779–1800. Koulun johtajana hän toimi 1782–1800 ja uudestaan opettajana 1812–1814. Möller sai koko Ruotsin valtakunnan kattaneen maineen taitavana pedagogina ja esimerkillisenä kadettien kasvattajana.


title: Upseerikoulutuksen historia Suomessa

text: Haapaniemen kadettikoulun pääsyvaatimukset vuonna 1783


title: Upseerikoulutuksen historia Suomessa

text: ja oppiaineetKoulutus sisälsi siis myös laajaa yleissivistävää koulutusta, eikä vain sotaoppia.


title: Upseerikoulutuksen historia Suomessa

text: Haapaniemen Kenttämittauskoulun (myös nimityksenä "Haapaniemen suomalainen topografikoulu") oppilaat ja opettajat siirrettiin 1819 Haminaan, jossa 5. maaliskuuta 1821 perustettiin Suomen Kadettikoulu (Haminan kadettikoulu).


title: Upseerikoulutuksen historia Suomessa

text: Suomen Kadettikoulu koulutti upseereita Venäjän keisarikunnan palvelukseen, joten opetus tapahtui venäjäksi, mutta myöhemmin osittain myös ruotsiksi. Vuosina 1843–1863 Suomen Kadettikoulun peräkkäisinä johtajina toimivat Haapaniemessä koulunsa aloittaneet kenraaliluutnantit Johan Munck (23. marraskuuta 1843–1855), Otto Leonard von Blom (12. marraskuuta 1855–1858) ja Carl Mauritz Martinau (12. toukokuuta 1858 – 29. maaliskuuta 1863).


title: Upseerikoulutuksen historia Suomessa

text: Suomen Kadettikoulu oli tunnettu kovasta kuristaan ja spartalaisista olosuhteistaan. Esimerkiksi koulussa vuosina 1882–1886 opiskellut nuori Gustaf Mannerheim erotettiin koulusta, kun hän ei voinut sietää Carl Enckellin johtaman Suomen Kadettikoulun hänen mielestään järjetöntä, turhaa ja hyödytöntä epäinhimillistä kuria. Opintonsa aloittaneista 1 611 kadetista 960 sai lopputodistuksen. Näistä valmistuneista 181 saavutti myöhemmin kenraalin arvon ja 153 everstin arvon. Siviilialoilla Suomen Kadettikoulun kasvatteja toimi ministerivaltiosihteereinä, kenraalikuvernöörin apulaisina, senaattoreina ja kuvernööreinä. Muutamat menestyivät myös tieteen ja taiteen aloilla.


title: Upseerikoulutuksen historia Suomessa

text: Kadettikouluun tultiin yleensä 9–10-vuotiaina. Vuosittain sisään otettiin 40 suomalaissivistyneistön lasta. Koulussa oli valmistava luokka ja neljä yleistä luokkaa, joilla opetettiin yleissivistäviä aineita ja kieliä. Kolmella teoriapainotteisella erikoisluokalla opetettiin sotilastaidot ja lopuksi suoritettiin tutkinnot taktiikasta, sotahistoriasta, tykistöopista, linnoitusopista, sotalaitosopista, sotalaeista, ohjesäännöistä ja venäjän kielestä. Nämä Kadettikoulun luokat suoritettuaan kadetti pääsi Keisarilliseen Aleksanterin-Yliopistoon ilman pääsykokeita.


title: Upseerikoulutuksen historia Suomessa

text: Sortokausina alkanut Suomen oman armeijan alasajo näkyi myös Suomen Kadettikoulun toiminnan vaikeutumisessa. Erinäiset koulut toimintaa haitanneet määräykset olivat pudottaneet opiskelemaan pyrkijöiden määrän vuonna 1903, jolloin Kadettikoulun johtaja kenraalimajuri Oscar Enckell ehdotti koulun lakkauttamista ja anoi eroa armeijasta. Kumpaakin näistä pyynnöistä suostuttiin, ja viimeinen päiväkäsky allekirjoitettiin 19. tammikuuta 1905.


title: Upseerikoulutuksen historia Suomessa

text: Entiset kadetit perustivat 1908 Suomen Kadettiklubin, joka myöhemmin siirsi Suomen Kadettikoulun henkisen perinnön tulevalle Kadettikoululle.


title: Upseerikoulutuksen historia Suomessa

text: Haminan kadeteista osa jatkoi uraansa Suomen armeijassa. Näistä kadeteista yksi saavutti Suomen Marsalkan arvon, 28 kenraalin ja 36 everstin. Tunnetuimmat lienevät juuri Suomen Marsalkka Mannerheim, joka tosin erottamisensa jälkeen luki ylioppilaaksi ja siirtyi opiskelemaan Pietarin sotilasakatemian, josta valmistui, tykistökenraali Vilho Nenonen ja kenraaliluutnantti Hannes Ignatius.


title: Upseerikoulutuksen historia Suomessa

text: Sortokausien lakkautettua Suomen armeijan sotilas- ja päällystökoulutusta ei voinut saada kuin Venäjän armeijassa tai vaihtoehtoisesti muissa Euroopan maissa. Venäjä oli poissuljettu vaihtoehto, ja suomalaisten katseet kääntyivät Saksaan. Syntyi jääkäriliike. Näin ollen 1895 suomalaista sai Saksassa sotilas- ja/tai upseerikoulutuksen. Syksyllä 1917 Suomeen saapui 60 jääkäriä, jotka alkoivat organisoida Suomen armeijan pohjaa kouluttaen suojeluskuntia. Jääkäreitä ei kuitenkaan riittänyt jokaisen suojeluskunnan päällystöksi, joten tuli tarve nopeasti järjestää päällystö- ja joukkueenjohtajakoulutusta tavallisille suojeluskuntalaisille. Joukkueen- ja ryhmänjohtajien tarve kasvoi erityisesti vuosisadan alussa lakkautetun asevelvollisuuden astuessa voimaan alkuvuodesta 1918. Ensimmäinen itsenäisen Suomen päällystö- ja upseerikoulutus järjestettiin Vimpelin Koulussa, joka kesti 28. joulukuuta 1917 – 13. tammikuuta 1918. Vimpelin sotakoulun opettajina olivat kymmenen jääkäriä.


title: Upseerikoulutuksen historia Suomessa

text: 12. tammikuuta 1918 päätettiin Vimpelin Koulun kokemusten perusteella järjestää vielä suurempi sotilaskoulutuskurssi, jossa annettaisiin 700 suojeluskuntalaisille alipäällystö- ja ryhmänjohtajakoulutusta. Ensimmäiset oppilaat saapuivat 26. tammikuuta eli vain pari päivää ennen sodan alkua. Helmi-maaliskuussa Vöyrin Koulun oppilasmäärä kasvoi sitä mukaa, kun rintamalta saatiin irrotettua koulutettavia. Koulun johtajana toimi jääkärikapteeni J. H. Heiskanen. 10. maaliskuuta 1918 lähtien Vöyrin koululaiset osallistuivat 700 miehen vahvuisena "Vöyrin Kaarti" -nimisenä pataljoonana, joka koki taisteluissa kovia tappioita. Vöyrin Kaarti kuitenkin hajotettiin ylipäällikkö Mannerheimin käskyllä ennen Tampereen valtausta, jotta vähäistä alipäällystöä ei menetettäisi. Vöyrin Koulun perinteitä jatkoi nyttemmin lakkautettu Maanpuolustusopisto.


title: Upseerikoulutuksen historia Suomessa

text: Sodan jälkeen järjestettiin erilaisia päällystön tilapäiskursseja, joista tunnetuin lienee Viipurin upseerikokelaskurssi eli Markovillan kurssi, jonka ohjelmasta tuli runko tulevalle reserviupseerikoulutukselle. Kurssi alkoi 1. huhtikuuta 1920 jääkärikapteeni Kosti Sundbergin johdolla ja oppilaita oli 143.


title: Upseerikoulutuksen historia Suomessa

text: Itsenäistymisen ja sodan jälkeen Suomessa oli pula yleisesikuntaupseereista, eikä maalla ollut omaa niitä kouluttavaa sotakorkeakoulua. Yleisesikuntaupseereita koulutettiin ensimmäisen maailmansodan voittajavaltioissa, lähinnä Ranskassa ja Italiassa. Yleisesikunnan päällikön Oscar Enckellin asettamat tiukat ehdot ulkomaan opiskelukomennukselle pääsemiseksi tuottivat ongelmia koulutukselle.


title: Upseerikoulutuksen historia Suomessa

text: Myös kielitaito oli ongelma; hyvin harva suomalainen upseeri osasi ranskaa tai italiaa. Lisäksi Suomen upseeriston hajanaisuus tuotti ongelmia, sillä upseeristossa oli useita täysin eritaustaisia ja eritasoisen koulutuksen saaneita henkilöstöryhmiä: Venäjällä koulutuksensa saaneita, Saksassa koulutettuja jääkäriupseereita ja suoraan Suomen sisällissodassa siviilistä aktiiviupseereiksi nousseita. Erityisesti korkeisiin arvoihin nousseet jääkäriupseerit katsoivat, että entiset Venäjän armeijan upseerit syrjivät heitä koulutuspaikkoja jaettaessa. Ulkomaan opintomatkalle pääsyn ehtona oli näet enintään kapteenin arvo, naimattomuus ja riittävä koulusivistys. Naimisissa olleille nuorille jääkärimajureille ja -everstiluutnanteille nämä ehdot olivat mahdottomia. Oli myös poliittinen kysymys, missä maassa sotakorkeakoulutus järjestettäisiin, koska jääkäriupseerit olivat poliittisesti suuntautuneita enemmänkin Saksaan kuin entente-valtioihin. Saksassa järjestettävä sotakorkeakoulukurssi oli poliittisesti arka asia, koska rauhansopimuksessa Saksaa oli kielletty antamasta tämänkaltaista opetusta, ja lisäksi virallinen Suomi oli jo keisarikunnan romahdettua katkaissut saksansuhteensa. Jääkärit suhtautuivat kuitenkin edelleen myötämielisesti Saksaan.


title: Upseerikoulutuksen historia Suomessa

text: Heimoaktivisteihin kuulunut nuori majuri Paavo Sivén järjesti suomalaisille jääkäriupseereille kaksi sotakorkeakoulukurssia Saksassa yksityisellä rahoituksella vuosina 1921–1923 ja 1923–1925. Sotakorkeakoulun johtaja, jääkärikenraalimajuri Aarne Sihvo, hyväksyi Berliinin ensimmäisen kurssin oppilaitten yleisesikuntaupseeridiplomit vuonna 1926 Sotakorkeakoulun yleisen osaston kaksivuotista linjaa vastaavana, mutta jälkimmäisen kurssin diplomeita ei enää vastaavalla tavalla hyväksytty. Toisen kurssin osallistujien diplomien kelpoisuuden käsittely meni aina korkeimpaan oikeuteen asti. Diplomit vahvistettiin lopulta vasta alkuvuodesta 1930.


title: Upseerikoulutuksen historia Suomessa

text: Kaiken kaikkiaan 13 suomalaista upseeria suoritti sotakorkeakouluopintonsa Berliinissä.


title: Upseerikoulutuksen historia Suomessa

text: Jääkärikriisin ratkeamisen jälkeen Suomi lähetti ulkomaisiin sotakorkeakouluihin opiskelijoiksi myös korkeammissa arvoissa olleita jääkäriupseereita. Yhteensä 46 suomalaista upseeria, muun muassa myöhemmät puolustusvoimien komentajat Erich Heinrichs ja Aarne Sihvo opiskelivat Ranskan ja Italian sotakorkeakouluissa.


title: Upseerikoulutuksen historia Suomessa

text: Tilapäiskursseista ei kuitenkaan ollut upseeripulan ratkaisijaksi. Suomen Kadettikoulun entisen oppilaan, kenraalimajuri Hannes Ignatiuksen johtama komitea asetettiin 4. tammikuuta 1919 suunnittelemaan "sotaopetusta". Komitean työ oli nopeaa ja uusi Suomen Kadettikoulu aloitti toimintansa 25. tammikuuta 1919.


title: Upseerikoulutuksen historia Suomessa

text: Kadettikoulu sijoitettiin Helsinkiin ja kestopituudeksi määrättiin aluksi puolitoista vuotta. Vuodesta 1930 lähtien pituus oli kaksi vuotta, vuodesta 1962 lähtien kaksi ja puoli, vuodesta 1978 kolme ja neljä vuotta vuodesta 1991 lähtien. Aselaji- ja puolustushaarakoulut vastasivat aselajeihin ja puolustushaaroihin tulevien kadettien aselajikoulutuksesta. Merivoimien kadetit saivat koulutuksensa kokonaisuudessaan Kadettikoulussa vuoteen 1930 ja ilmavoimien kadetit vuoteen 1929 saakka.


title: Upseerikoulutuksen historia Suomessa

text: Vuonna 1930 Kadettikouluun hakijan tuli olla alle 25-vuotias, ylioppilas, hyvämaineinen, ruumiinrakenteensa ja terveydentilansa puolesta aselajiin sopiva sekä reservinupseerina ylennettäväksi kelpaava, mutta näitä vaatimuksia tulkittiin väljästi. Opiskelijoiden saanti Kadettikouluun oli hankalinta 1940-luvun lopulla, jolloin tämän vuoksi kursseja aloitettiin kaksi kertaa vuodessa. Sittemmin tilanne on parantunut, ja nykyään hakijoita on vuosittain 400–500, joista noin 130 valitaan suorittamaan maisterintutkintoon tähtääviä opintoja.


title: Upseerikoulutuksen historia Suomessa

text: Kadettikoulu antoi vuoteen 1993 asti upseerin peruskoulutuksen, kunnes se liitettiin uuteen Maanpuolustuskorkeakouluun. Vuonna 1993 kadettikoulun nimi muutettiin Perustutkinto-osastoksi, jonka perusyksiköinä toimivat kadettikurssit. Sittemmin Perustutkinto-osaston nimi on muutettu takaisin perinteelliseksi Kadettikouluksi.


title: Upseerikoulutuksen historia Suomessa

text: Kadettikoulu sijaitsi vuosina 1919–1923 nykyisessä Luonnontieteellisessä museossa Arkadiankadun ja Nervanderinkadun kulmassa. Rakennus oli aikaisemmin toiminut venäläisenä kimnaasina. Tämän jälkeen Kadettikoulu toimi Helsingin Munkkiniemessä vuodet 1923–1940 ja Santahaminassa vuodesta 1940 lähtien. Vuosina 1941–1952 koulun nimenä oli Maasotakoulu.


title: Upseerikoulutuksen historia Suomessa

text:
Kadettikoulun ensimmäinen johtaja oli eversti Viktor Rafael Schauman. Kolme ensimmäistä johtajaa vuoteen 1925 saakka olivat Suomen Kadettikoulun entisiä oppilaita. Jääkäriupseerit toimivat Kadettikoulun johtajina, kunnes vuodesta 1945 koulun johtajana on ollut kadettiupseeri. Ensimmäinen Kadettikoulun johtajana (1945–1950) toiminut kadettiupseeri oli eversti Yrjö Armas Valkama.
Suomen sodissa kaatui yhteensä 469 kadettiupseeria eli 18,5 % kadettien kokonaismäärästä. Itsenäisessä Kadettikoulussa aloitti opintonsa 74 vuoden aikana 8 440 kadettia.


title: Upseerikoulutuksen historia Suomessa

text: Vuonna 1927 perustetussa Taistelukoulussa pidettiin aluksi kursseja komppanianpäälliköille ja joukkueenjohtajille. Lisäksi oli orientoivia kursseja ja majurikursseja. Koulun perustajia olivat Kadettikoulun taktiikan opettaja, jääkärimajuri Hannes Olkkonen, joka oli myös koulun ensimmäinen johtaja. Taistelukoulu opetti käytännön sotilaskoulutusta ja aselajien yhteistoimintaa.


title: Upseerikoulutuksen historia Suomessa

text: Koulu toimi Viipurin koillispuolella sijainneessa Markovillassa. Rakennuksessa oli aiemmin toiminut kanta-aliupseerien koulutuksesta vastannut kapitulanttikoulu, joka liitettiin Taistelukouluun kanta-aliupseeriosaston nimellä.


title: Upseerikoulutuksen historia Suomessa

text: Taistelukoulu jatkoi toimintaansa sodan jälkeen ensin Santahaminassa, sitten Haminassa ja vuodesta 1949 Tuusulassa. Koulussa pidettiin yleisiä komentajakursseja (esiupseerikurssi), kapteenikursseja ja luutnanttikursseja (jalkaväen yliupseerikurssi, vuoteen 1962 saakka). Esiupseerikurssin kävivät ne upseerit, jotka eivät käyneet Sotakorkeakoulua, kapteeni- ja luutnanttikurssin taas kävivät kaikki jalkaväen upseerit.


title: Upseerikoulutuksen historia Suomessa

text: Taistelukoulu lakkautettiin 31. joulukuuta 1992. Sen toimintaa jatkaa Maanpuolustuskorkeakoulun jatkotutkinto-osaston esiupseerikurssi.


title: Upseerikoulutuksen historia Suomessa

text:
Itsenäisen Suomen korkeampaa upseerikoulutusta varten määrättiin perustettavaksi sotakorkeakoulu jo vuonna 1919. Koulua ei kuitenkaan tuolloisissa epävarmoissa oloissa saatu alkuun, mutta sen sijaan useita upseereita, muun muassa jääkärimajuri A. E. Martola, lähetettiin opiskelemaan ulkomaisiin sotakorkeakouluihin. Koulun perustamishanke nousi uudelleen esiin vuonna 1923. Tuolloin asetettiin komitea pohtimaan upseerien jatkokoulutusta. Komitean toukokuussa 1923 valmistuneessa mietinnössä esitettiin sotakorkeakoulun perustamista, perusteluina muun muassa tarve omaperäisen taktiikan kehittämiseen. Samaan aikaan oli tykistön tarkastaja, eversti V.P. Nenonen tehnyt aloitteen korkeamman sotateknillisen opetuksen järjestämisestä Teknillisessä korkeakoulussa. Tämä aloite johti nopeaan tulokseen. Syksyllä 1923 aloitti 18 upseeria opintonsa Teknillisessä korkeakoulussa.
Varsinaisen sotakorkeakoulun perustaminen sai uutta vauhtia, kun puolustusrevisionikomitea esitti huhtikuussa 1924 voimakkaan kannanoton korkeamman sotilaskoulutuksen järjestämisen puolesta. Vetoomus johti siihen, että valtioneuvosto antoi lähes välittömästi esityksen väliaikaisen sotakorkeakoulun perustamisesta. Sotakorkeakoulu aloitti toimintansa Helsingissä 3. marraskuuta 1924 entisessä Uudenmaan Tarkka-ampujapataljoonan kasarmissa Liisankatu 1:ssä. Koulun johtajaksi määrättiin eversti Aarne Sihvo, joka kuitenkin oli itse opiskelemassa Italian sotakorkeakoulussa. Koulun vt. johtajana toimi näin ollen aluksi kenraalimajuri Nenonen apulaisenaan yleisesikuntamajuri Martola. Koulun vakinaiset opettajat olivat muuten aluksi kaikki ulkomaalaisia: Ruotsista, Italiasta, Ranskasta ja Isosta-Britanniasta.


title: Upseerikoulutuksen historia Suomessa

text: Ensimmäiselle kurssille komennettiin 34 upseeria. Lisäksi Teknillisessä korkeakoulussa opintonsa aloittaneet jatkoivat niitä syksystä 1925 alkaen Sotakorkeakoulussa. Ennen toista maailmansotaa Sotakorkeakoulussa koulutettiin 370 yleisesikuntaupseeria 15:llä yleisen osaston, viidellä sotateknillisen osaston, kahdella merisotaosaston ja yhdellä ilmasotaosaston kurssilla. (Ulkomailla, pääosin Ruotsissa, Saksassa, Ranskassa ja Italiassa, oli lisäksi suorittanut vastaavat opinnot 46 upseeria). Kurssit olivat yleensä kaksivuotisia, mutta sotateknillisen osaston kurssien pituus oli neljä vuotta. Ensimmäistä kurssia lukuun ottamatta kurssille otettiin upseerit pääsytutkinnon kautta. Sotakorkeakoulun opettajakunta suomalaistui nopeasti, kun kurssin käyneitä päteviä upseereita voitiin saada opettajiksi. Sotakorkeakoulu vakinaistettiin vuonna 1930.


title: Upseerikoulutuksen historia Suomessa

text: Sotakorkeakoulun toiminta käynnistyi sodan jälkeen uudelleen vuonna 1946. Koulun organisaatioksi vakiintui jakautuminen kolmeksi puolustushaaralinjaksi, joilla kullakin oli yleinen ja teknillinen opintosuunta. Yleisen opintosuunnan kurssin pituus oli kaksi vuotta ja teknillisen opintosuunnan kolme vuotta. Kurssit alkoivat joka toinen vuosi; teknillinen opintosuunta opiskeli ensin yhden vuoden teknisiä ja luonnontieteellisiä aineita ja osallistui sitten kaksi vuotta pääosin yleisen opintosuunnan opintoihin.


title: Upseerikoulutuksen historia Suomessa

text: Vuosina 1946–1993 Sotakorkeakoulussa suoritettiin kaikkiaan 1 564 yleisesikuntaupseerin tutkintoa, näistä 1 188 yleisillä ja 376 teknillisillä opintosuunnilla.


title: Upseerikoulutuksen historia Suomessa

text: Sotakorkeakoulun organisaatioon liitettiin vuonna 1985 Sotatieteen laitos. Se oli perustettu 1971 yhdistämään Sotahistoriallisesta toimiston, Sota-arkiston, Sotamuseon ja Sotatieteellisen keskuskirjaston sekä strategian alan tutkimuksen. Sotakorkeakoulun yhteydessä toimivat vuodesta 1960 alkaen yhteiskunnallisesti merkittävässä asemassa toimiville henkilöille tarkoitetut valtakunnalliset maanpuolustuskurssit. Sotakorkeakoulu on myös järjestänyt yleisesikuntaupseerien jatkokoulutukseksi tarkoitettuja ylemmän päällystön kursseja.


title: Upseerikoulutuksen historia Suomessa

text: Sotakorkeakoulun lakkauttamisen jälkeen sen koulutustehtävää jatkaa Maanpuolustuskorkeakoulun jatkotutkinto-osasto. Yleisesikuntaupseerin tutkinto koostuu nyttemmin vuoden pituisesta esiupseerikurssista, jonka käyvät kaikki upseerit, ja sen jatkona olevasta vuoden mittaisesta yleisesikuntaupseerikurssista, jonne pääsy perustuu opintomenestykseen esiupseerikurssilla.


title: Upseerikoulutuksen historia Suomessa

text: Kadettikoulun, Sotakorkeakoulun ja Taistelukoulun tehtäviä jatkaa vuonna 1993 perustettu Maanpuolustuskorkeakoulu. Maanpuolustuskorkeakoulun perustutkinnot ovat sotatieteen kandidaatin ja maisterin tutkinnot sekä jatkotutkintoja yleisesikuntaupseerin ja tohtorin tutkinto.


title: Upseerikoulutuksen historia Suomessa

text: Vanhan aliupseeriston vuonna 1974 korvanneita toimiupseereja koulutettiin vuoteen 1989 asti Päällystöopistossa. Vuodesta 1992 lähtien Maanpuolustusopistosta valmistui opistoupseereja. Viimeinen opistoupseerikurssi valmistui 2003.


title: Upseerikoulutuksen historia Suomessa

text: Ensimmäinen reserviupseerikurssi järjestettiin vuonna 1920. Sitä edelsi 1918-1920 toiminut Markovillan Wiipurin Upseerikoulu.


title: Lumiapina

text: Lumiapina ("Rhinopithecus roxellana") on Kiinan keskiosissa elävä lehtiapinoiden alaheimoon kuuluva kädellislaji. Lumiapinoita on jäljellä vain 8 000–20 000 yksilöä, ja laji on luokiteltu erittäin uhanalaiseksi.


title: Lumiapina

text: Lumiapinauroksen pituus on 58–68 ja naaraan 47–52 senttimetriä. Hännän pituus on 50–70 senttimetriä. Uroksen paino on 15–40 kilogrammaa (useimmiten 20) ja naaraan 6–12 kilogrammaa.


title: Lumiapina

text: Lumiapinan turkki on useimmiten kullanvärinen, ja siinä on mukana lisäksi ruskeaa ja keltaoranssia. Hartiat, selkä ja häntä ovat harmaanmustat. Naaraat muistuttavat muuten uroksia, mutta niillä on ruskea pää. Kun uros vanhenee, sen turkki muuttuu aiempaa oranssimmaksi.


title: Lumiapina

text: Lumiapinaa tavataan vain keskisen Kiinan länsiosissa Sichuanin, Gansun, Hubein ja Shaanxin provinsseissa. Lajia on huhuttu tavattavan myös Intian rajalla, mutta tälle tiedolle ei ole varmaa näyttöä.


title: Lumiapina

text: Lumiapina elää kesällä suurissa vuoristometsissä jopa kolmen kilometrin korkeudessa. Talvella se laskeutuu alemmas. Lumiapina elää sekä lehti- että havumetsissä. Luonnonvaraiset yksilöt viettävät yli 90 prosenttia elinajastaan puissa, vankeudessa kasvatetut hieman vähemmän. Lumiapinoiden elinalueella on lunta tavallisesti joulukuusta maaliskuuhun, joskus jopa neljä kuukautta vuodessa.


title: Lumiapina

text: Muiden apinoiden tavoin lumiapinat ovat melko älykkäitä. Ne elävät laumoissa, joiden koko on kesällä yleensä korkeintaan 200 yksilöä ja talvella 20–30 yksilöä. Kesälaumat voivat yhdistyä vielä suuremmiksi 400–600 yksilön yksiköiksi. Laumat koostuvat pienemmistä perhekunnista, joista kuhunkin kuuluu johtava uros ja noin neljä naarasta. Sosiaalisten verkostojensa ansiosta lumiapinat kykenevät torjumaan petojen aiheuttamaa uhkaa. Ne pakenevat petoja korkealle puuhun.


title: Lumiapina

text: Reviiritaisteluissaan lumiapinat uhittelevat pikemmin kuin käyvät toistensa kimppuun. Reviirihierarkiassa synnyttäneet emot ovat hedelmättömiä naaraita korkeammalla. Uroksista arvostetuimpia ovat ne, joilla on eniten kumppaneita laumassa.


title: Lumiapina

text: Lumiapina on kasvinsyöjä, jonka ruokavalio vaihtelee vuodenajan mukaan. Se syö ympäri vuoden mäntyjen ja nuorten kuusten neulasia ja kaarnaa. Kesällä sen ruokavalioon kuuluvat myös silmut, versot, kukat, siemenet, hedelmät ja lehdet.


title: Lumiapina

text: Lumiapinat lisääntyvät läpi vuoden, mutta useimmat poikaset syntyvät maaliskuun ja toukokuun välillä. Kantoaika on noin kuusi kuukautta, ja emo synnyttää kerralla useimmiten yhden poikasen, harvoin kaksi. Poikasta hoitaa pääasiassa sen emo, mutta myös lauman muut jäsenet osallistuvat hoitamiseen. Urokset ovat sukukypsiä noin seitsemän vuoden iässä ja naaraat neljä–viisivuotiaina. Vankeudessa lumiapinan tiedetään eläneen 23-vuotiaaksi, joten laji on melko pitkäikäinen.


title: Lumiapina

text: Lumiapinan elinalueet ovat pirstaloituneet ensin jääkauden ja sittemmin hakkuiden ja asutuksen leviämisen seurauksena. Apinoita myös metsästetään niiden turkin, luiden ja lihan takia. Uhanalaisuusluokitukseltaan lumiapina on erittäin uhanalainen laji. Sen kannan vahvuus on 8 000–20 000 yksilöä, joista noin 4 000 elää vuoristossa.


title: Tanssi peppu pieneksi

text: Tanssi peppu pieneksi on suomalainen versio yhdysvaltalaisesta "Dance Your Ass Off" -ohjelmaformaatista. Ohjelmaa esitettiin Fox-kanavalla 18. syyskuuta 2012 alkaen. Ohjelman juontajana toimii Lola Wallinkoski ja tuomareina Anu Saagim, Osku Heiskanen ja Niko Nousiainen. Ohjelmassa yhdeksän kilpailijaa kilpailevat tanssissa sekä viikoittaisissa punnituksissa.


title: Werner Polón

text: Karl Werner Polón (26. helmikuuta 1863 Hollola – 23. tammikuuta 1906 Helsinki) oli suomalainen arkkitehti.


title: Werner Polón

text: Polón valmistui arkkitehdiksi Suomen polyteknillisestä opistosta 1884. Lisäksi hän opiskeli vuosina 1891–1892 Hannoverin teknillisessä korkeakoulussa. Polón toimi arkkitehtina yleisten rakennusten ylihallituksessa vuodesta 1886 alkaen.


title: Werner Polón

text: Polón on suunnitellut muun muassa Raahen seminaarin vuonna 1899 valmistuneet rakennukset.


title: Tupsuhirvi

text: Tupsuhirvi ("Elaphodus cephalophus") on pienikokoinen jalohirvien alaheimoon kuuluva hirvilaji, joka on samalla Elaphodus-suvun ainoa laji. Tupsuhirvi jaetaan neljään alalajiin.


title: Tupsuhirvi

text:
Tupsuhirvi on melko pienikokoinen hirvieläin. Sen pituus on enimmillään 160 senttimetriä, josta hännän osuus on 7–15 cm. Säkäkorkeus on 70 senttimetriä ja paino 17–50 kiloa. Tupsuhirven karvapeite on selkään asti tummanharmaa tai suklaanruskea. Karva on karkeaa ja antaa tupsuhirvelle hieman takkuisen ulkonäön. Pää ja kaula ovat harmaat, mutta huulet, korvat ja hännän alapuoli ovat lähes täysin valkoiset. Hännän valkoisen alaosan voi nähdä tupsuhirven ollessa liikkeessä, sillä eläin liikkuu häntä pystyssä. Lajilla on pienet sarvet, jotka kuitenkin jäävät mustanruskean, noin 17-senttisen karvatupsun alle.
Tupsuhirvellä on kaksi vampyyrimaista kulmahammasta, jotka ovat samantyyppiset kuin esimerkiksi kauan sitten sukupuuttoon kuolleilla sapelihammasoravalla ja sapelihammaskissalla.


title: Tupsuhirvi

text: Tupsuhirveä tavataan Kiinan eteläosassa ja Myanmarin koillisosassa, paikoitellen myös Itä-Tiibetissä. Niitä arvellaan olevan 300 000–500 000 yksilöä, ja lajin uhanalaisuusluokitus on silmälläpidettävä. Tupsuhirven tilasta ja uhkatekijöistä tiedetään nykyisellään hyvin vähän, mutta kannan koon arvellaan olevan pienenemässä. Laji on vuoristometsien asukas, ja se elää matalimmillaan 300 ja korkeimmillaan 4 750 metrissä. Tupsuhirven alalajien levinneisyys on lähes sama, vain hieman rajoittuneempi. Afganistanista lajin luultiin jo hävinneen, kunnes vuonna 2014 siellä havaittiin vuosikymmenten tauon jälkeen muutamia yksilöitä.


title: Tupsuhirvi

text: Tupsuhirvi on hämäräeläin, ja se on aktiivisimmallaan aamunkoitteessa ja iltahämärällä, mistä johtuen sitä näkee harvoin. Tupsuhirvi kulkee kiima-aikaan lukuun ottamatta yksin tai pienissä ryhmissä.


title: Tupsuhirvi

text: Tupsuhirvi syö ruohoa, ituja ja joskus pieniä haaskoja. Tupsuhirven sanotaan oleilevan aina veden lähellä. Tupsuhirven tärkeimmät luontaiset saalistajat ovat leopardi ja vuorisusi.


title: Tupsuhirvi

text: Tupsuhirvi saavuttaa sukukypsyyden 9–12 kuukauden iässä. Tupsuhirvet parittelevat myöhään syksystä tai alkutalvella. Naaras on tiineenä 180–210 päivää ja synnyttää touko-heinäkuussa yhden vasan, joskus kaksikin.


title: Tupsuhirvi

text: Tupsuhirvellä on otsassa mustanruskea karvatupsu, joka peittää sen pienet sarvet. Tästä tulee myös lajin englanninkielinen nimi "Tufted deer" ja suomenkielinen nimitys tupsuhirvi. Sen tieteellinen nimi "Elaphodus cephalophus" tulee kreikan kielen sanoista "Elaphos" (hirvi), "odous" (hammas), "Kephale" (pää) ja "lophos" (harja).


title: MM-rallikausi 2012

text: MM-rallikausi 2012 on 40. kausi nykyiselle rallin maailmanmestaruussarjalle. Kausi alkoi Monte Carlon rallilla 17. tammikuuta ja päättyi Katalonian ralliin 11. marraskuuta. Ranskan rallissa mestaruutensa varmistaneen Sébastien Loebin vuodesta 2004 alkanut mestaruusputki jatkui katkeamattomana jo yhdeksättä vuotta, mutta tämä mestaruus jäi kuitenkin viimeiseksi, sillä tämä oli Loebin viimeinen täysi kausi. Mikko Hirvonen sijoittui sarjan toiseksi ja Jari-Matti Latvala sarjan kolmanneksi.


title: MM-rallikausi 2012

text: Yläindeksissä olevat numerot kuvaavat Power Stagen sijoituksia kolmen parhaan osalta.


title: Bosch Car Service

text: Bosch Car Service on kansainvälinen korjaamokonsepti, joka perustuu ajoneuvojen huoltoihin ja korjauksiin. Sen pääkonttori on Karlsruhen kaupungissa. Bosch Car Service on merkittävä autoalan palveluntarjoaja: maailmanlaajuisesti Bosch Car Service -huoltamoja on 140 eri maassa yhteensä runsaat 14 000 kappaletta.


title: Bosch Car Service

text: 1920-luvun alussa alkanut autojen räjähdysmäinen yleistyminen johti aikaa myöten mm. melkoisen sekasortoisiin liikenneongelmiin, mutta siitä oli muitakin seurauksia. Suurimmalla osalla autoilijoista ei ollut pienintäkään aavistusta siitä, mitä auton osia piti vaihtaa milloinkin uusiin ja miten ylipäätään asentaa ne. Tähän markkinarakoon osui Robert Bosch v. 1921 perustamalla huoltopisteverkoston, joka sai nimekseen Bosch-Dienst, ja avaamalla ensimmäisen ”Robert Bosch AG:n asennus- ja kunnostuskorjaamon” Hampuriin Max Eisenmann -autoliikkeen yhteyteen. Nimi Bosch-Dienst ja oma tavaramerkki, Bosch-Dienst-lyhty, rekisteröitiin virallisesti viisi vuotta myöhemmin. Ensimmäisten Bosch-huoltojen tehtävänä oli huoltaa ajoneuvoja ja jälkivarustaa niitä Bosch-tuotteilla, esim. senaikaisilla magneetoilla, käynnistimillä ja akuilla. Tuohon aikaan Saksan alueella toimi yhteensä 20 Bosch-huoltoa, joiden sijaintipaikat olivat tärkeimmissä liikenteen solmukohdissa, kuten Boschin sisäisessä toimintakertomuksessa todettiin vuonna 1926.


title: Bosch Car Service

text: Uusia huoltoja perustettiin niin kotimaahan kuin ulkomaille. Kun ensimmäinen kaikki huoltopisteet käsittävä luettelo julkaistiin v. 1930, organisaatioon kuului jo 2 750 Bosch-huoltoa 78 eri maassa. Tämän kehityksen vanavedessä nimi Bosch tuli nopeasti tunnetuksi eri puolilla maailmaa, mistä oli suuri etu uusia ulkomaisia edustuksia ja myyntiliikkeitä perustettaessa. Toisen maailmansodan jälkeisinä vuosina Bosch-huoltojen lukumäärä kasvoi jatkuvasti, niin että v. 1962 mennessä niitä oli maailmanlaajuisesti jo 3 800. Kun Saksan rajojen avauduttua v. 1992 perustettiin Hallen kaupunkiin Bosch-Dienst Peter Müller & Söhne, rikkoutui 10 000 Bosch-huoltamon raja. Nykyään Bosch-huoltamoja on runsaat 14 000 yli 140 eri maassa.


title: Bosch Car Service

text: Vuosien varrella Bosch-palveluja laajennettiin mm. sähköisten ja mekaanisten osien kunnostuksella. Kun markkinoille tulivat v. 1978 ensimmäisenä maailmassa sarjatuotantovaiheeseen kypsyneet lukkiutumattomat jarrut eli ABS-järjestelmä, palvelutarjonta laajeni turvateknisten järjestelmien huolloilla ja korjauksilla, myöhemmässä vaiheessa mukaan tulivat myös mukavuusjärjestelmät. Elektronisten komponenttien yleistyessä autotekniikassa kehitettiin niitä varten omat diagnoosi- ja testausmenetelmät, joista kehkeytyi tärkeä osa-alue Bosch-huoltojen päivittäisessä työssä. 1990-luvulla tarjonta laajeni kattamaan kaikki ajoneuvojen elektroniset järjestelmät, ja v. 1999 näki uusi Bosch Car Service Design päivänvalon, mikä merkitsi siihenastisen palvelutarjonnan ulkonaista uudistumista. Siitä pitäen on käsite Bosch Car Service vakiinnuttanut asemansa autoalan palveluntarjoajana. Sen mainoslause on ”Huoltoa puskurista puskuriin”.


title: Bosch Car Service

text: Dieselajoneuvojen rekisteröintimäärien kasvaessa Euroopan maissa Bosch-huollot erikoistuivat myös niiden korjauksiin. Ensimmäinen ruiskutuspumppu dieselmoottoreihin keksittiin vuonna 1927, ja nykyään Bosch on yksi maailman johtavista dieseljärjestelmien ja -komponenttien valmistajista. Bosch on ollut 1900-luvulla merkittävää osa dieselmoottoreiden menestystarinassa. Looginen seuraus siitä oli perustaa korjaamoja, jotka olivat erikoistuneet nimenomaan dieseljärjestelmien korjaukseen ja kunnostukseen. Vuodesta 2011 lähtien Bosch Service -korjaamoja on täydennetty Bosch Diesel Center- ja Bosch Diesel Service -korjaamoilla. Niissä kunnostetaan nykyään pääasiassa uuden sukupolven dieselruiskutusjärjestelmiä, kuten pumppu-suutin-yhdistelmiä sekä Common Rail -yhteispaineruiskutusjärjestelmiä. Vuosien varrella myös huoltohenkilöstön koulutusta on yhtenäistetty ja pidetty ajan tasolla kaikissa maissa.


title: Kallio-omenasammal

text: Kallio-omenasammal ("Bartramia pomiformis", Hedw.) on omenasammalten ("Bartramia") sukuun ja heimoon ("Bartramiaceae") kuuluva lehtisammallaji.


title: Kallio-omenasammal

text:
Kallio-omenasammal kasvaa tiheitä sinivihreitä mättäitä muodostaen ja korkeudeltaan kahdesta kuuteen senttimetriä. Sen versot ovat pystykasvuisia ja niukasti haarovia. Sen lehtien kärjet ovat kapean jouhimaisia ja kähäriä kuivina. Kallio-omenasammalen itiöpesäke on melko pyöreä ja aluksi kirkkaan vihreä.
Kallio-omenasammal elää varjoisten kallioiden ja siirtolohkareiden seinämillä. Se on elinvoimainen ja esiintyy Suomessa koko maan alueella.


title: Kamerunin englanninkieliset

text: Kamerunin englanninkieliset ovat vähemmistö Kamerunissa. He elävät pääasiassa maan Nord-Ouestin ja Sud-Ouestin maakunnissa, jotka olivat osa brittien siirtomaaimperiumia. He muodostavat noin 20 % maan väestöstä. Nimestään huolimatta heistä pääosa puhuu pieniä afrikkalaisia kieliä ja vähemmistö englantia ja ranskaa.


title: Kamerunin englanninkieliset

text: Nykyinen ero muodostui Kamerunin itsenäistyttyä vuonna 1960, jolloin brittien siirtomaa Länsi−Kamerunille annettiin mahdollisuus liittyä kansanäänestyksellä joko Kameruniin tai Nigeriaan. Alueen eteläosa liittyi kansanäänestyksen seurauksena Kameruniin ja pohjoinen Nigeriaan. Liittymisen jälkeen englanninkielisten keskuudessa heräsi kuitenkin tunne siitä, että heitä kohdeltiin uudessa valtiossa toisen luokan kansalaisina ja esimerkiksi heidän määränsä hallinnossa oli suhteettoman pieni. Alueelle on tämän seurauksena sittemmin syntynyt itsenäisyysliike.


title: Soni Ali Ber

text: Soni Ali Ber (myös "Sony Aliber") on maalaiskunta Gaon alueen Gaon piirissä Malissa. Sen pinta-ala on 982,2 neliökilometriä. Asukkaita on 44 100 henkeä (vuonna 2009).


title: Soni Ali Ber

text: Soni Ali Berin kunta rajoittuu pohjoisessa Bouremin piirin Taboyen, idässä Gaon piirin Tilemsin, etelässä Gaon ja Gounzoureyen sekä lännessä N’Tillitin kuntiin. Seutu kuuluu aavikoitumisesta kärsivään Sahelin vyöhykkeeseen. Sen läpi virtaa Nigerjoki.


title: Soni Ali Ber

text: Kuntaan kuuluu 13 kylää. Sen keskuskylä Forgho Songhoï sijaitsee 25 kilometriä Gaosta pohjoiseen. Asukkaat ovat etupäässä songhaita. Lisäksi on fulbeja ja tuaregeja. Vallitseva uskonto on islam.


title: Soni Ali Ber

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, keräilyä, kaupankäyntiä ja käsityöammatteja.


title: Soni Ali Ber

text: Kunnassa on 23 ala- ja neljä yläkoulua sekä kuusi koulutus- ja kehityskeskusta (CED). Terveyskeskuksia on viisi.


title: Hohkasammal

text: Hohkasammal ("Leucobryum glaucum", (Hedw.) Ångstr.) on hohkasammalten ("Leucobryum") sukuun ja heimoon ("Leucobryaceae") kuuluva lehtisammallaji.


title: Hohkasammal

text: Hohkasammal on pystykasvuinen, tanakkaversoinen ja kasvaa kahdesta kahdeksaan senttimetriä korkeaksi. Sen versoista muodostuu hyvin tiheitä patjamaisia kasvustoja. Hohkasammalen lehdissä on onttoja vettä varastoivia soluja. Lajia esiintyy Suomessa Ahvenanmaalla, Etelä-Suomessa, Etelä- ja Pohjois-Hämeessä. Se on yleinen lounaassa.


title: N’Tillit

text: N’Tillit on maalaiskunta ja sen keskuspaikka Gaon alueen Gaon piirissä Malissa. Se sijaitsee Nigerjoen oikeanpuoleisen rannan tasangolla 120 kilometriä Gaosta lounaaseen. Kunnassa on 22 100 asukasta (vuonna 2009).


title: N’Tillit

text: N’Tillitin kunta rajoittuu pohjoisessa Gaon piirin Gounzoureyen ja idässä Gaberon sekä Ansongon piirin Tessitin kuntiin, etelässä Burkina Fasoon sekä lännessä Gourma-Rharousin piirin Gossin ja Ouinerdenin kuntiin. Seutu kuuluu Sahelin vyöhykkeeseen.


title: N’Tillit

text: Kuntaan kuuluu 21 paimentolaisryhmää. Asukkaat ovat etupäässä tuaregeja. Lisäksi on fulbeja, arabeja ja songhaita. Vallitseva uskonto on islam.


title: N’Tillit

text: Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit. Lisäksi harjoitetaan durran viljelyä, keräilyä, kaupankäyntiä ja käsityöammatteja.


title: N’Tillit

text: Kunnassa on neljä alakoulua ja yksi yläkoulu. Terveyskeskuksia on kaksi ja terveysasemia yksi.


title: Metsäkamppisammal

text: Metsäkamppisammal (kamppisammal) ("Sanionia uncinata") on kamppisammalten ("Sanionia") sukuun ja väkäsammalten heimoon ("Campyliaceae") kuuluva lehtisammallaji.


title: Metsäkamppisammal

text: Metsäkamppisammal kasvaa yleensä 10–15 senttimetriä pitkäksi ja haaroo melko säännöllisesti. Sillä on sirppimäisesti yhteen suuntaan käyristyneet lehdet, jotka ovat kiiltäviä, keskisuonelliset, laidoiltaan hampaalliset. Versot ovat kärjistä koukkumaisia ja niissä on käyriä, punertavaperäisiä itiöpesäkkeitä.


title: Metsäkamppisammal

text: Metsäkamppisammal elää esimerkiksi haapojen ja raitojen tyvillä, lahopuulla, kallioseinämillä. Se on elinvoimainen ja esiintyy Suomessa koko maan alueella.


title: Gounzoureye

text: Gounzoureye on maalaiskunta Gaon alueen Gaon piirissä Malissa. Se sijaitsee Nigerjoen varrella. Asukkaita on 30 800 henkeä (vuonna 2009).


title: Gounzoureye

text:
Gounzoureyen kunta rajoittuu pohjoisessa Gaon piirin Soni Ali Berin, idässä Anchawadin ja Gaon, etelässä Gaberon ja lännessä N’Tillitin kuntiin. Seutu kuuluu Sahelin vyöhykkeeseen.
Kuntaan kuuluu 13 kylää. Sen keskupaikka on Wabaria. Asukkaat ovat songhaita, fulbeja, tuaregeja ja arabeja. Vallitseva uskonto on islam.


title: Gounzoureye

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja.


title: Gounzoureye

text: Kunnassa toimii 16 alakoulua, neljä yläkoulua sekä viisi koulutus- ja kehityskeskusta (CED). Terveyskeskuksia on kolme. Nähtävyyksiin kuuluvat Gounzoureyen saari sekä Nigerin yllä kohoava Koiman vaaleanpunainen dyyni.


title: Rayman Origins

text: Rayman Origins on Ubisoftin kehittämä ja julkaisema tasohyppelypeli, joka julkaistiin kotikonsoleille vuonna 2011 ja Microsoft Windowsille sekä PlayStation Vita- ja Nintendo 3DS -käsikonsoleille alkuvuodesta 2012. Pelin tarina seuraa Raymanin maailmanpelastusta Darktooneilta ja muilta olennoilta, jotka ovat saastuttaneet Glade of Dreamsin.


title: Rayman Origins

text: "Rayman Origins" muistuttaa pelattavuudeltaan paljon New Super Mario Bros. Wii:tä, sillä siinä läpäistään laidasta laitaan värikkäitä kaksiulotteisia tasoja. Jokaisessa tasossa pelaaja ohjaa Raymania yksin pelatessaan, mutta moninpelillä pystyy pelaamaan myös Globoxilla ja kahdella Teensie-olennolla. Jokaisessa tasossa pelaaja kohtaa edeltäjistä tuttuja Lums-lummeja, joilla voi vapauttaa lisää Electoon-nimisiä olentoja, joiden häkkejä on myös joka tasossa vähintään tason lopussa. Jokainen taso sisältää myös Skull Coineja, jotka ovat 25 lummin arvoisia sekä isoja lummeja, jotka saavat kaikki pienemmät lummit hetkeksi aikaa punaisiksi ja arvokkaammiksi. Toisin kuin edeltäjissä, Raymanillä ei ole mitään varsinaista energiamittaria vaan pelaaja voi saada normaalin muodon lisäksi suojaamaan yhden sydämen, joita löytyy jokaiseen tasoon sirotelluista lasipurkeista. Sydän suojaa vain vihollisten iskuilta, ja Rayman kuolee välittömästi pudottuaan rotkoon tai jouduttuaan kahden esineen väliin, palaten aiemmalle aloituspaikalle.


title: Rayman Origins

text: Jokaisen tason läpäisyn jälkeen yksi Teensie-olento kerää Raymanin keräämät lummit kaukoputkimaiseen lasipurkkiin jossa on aina vähintään kaksi vaaleanpunaista viivaa, ja jos lummien määrä ylittää tämän viivan pelaaja saa vapautettua lisää Electooneja.


title: Rayman Origins

text: Peli esiteltiin virallisesti ensimmäistä kertaa E3 2010 -messuilla Ubisoftin näyttelyvuoron lopussa, jolloin sen sanottiin olevan ladattavaa materiaalia ja tulevan saataville PlayStation Networkin ja Xbox Live Arcaden lataamoihin sekä julkaistaisiin PC:lle, Nintendo 3DS:lle, iPadille ja iPhonelle. Ensimmäisen episodin oli tarkoitus tulla markkinoille alun perin vuoden 2010 lopulla, mutta sitä aina siirrettiin vuoden 2011 puolelle asti. Niukan tiedon saamisen jälkeen projekti vahvistettiin eloon huhtikuussa 2011. Toukokuussa 2011 tiedotettiin, että ensimmäinen osa olikin laajennettu kokonaiseksi peliksi, joka julkaistaisiin vuoden neljännellä neljänneksellä. 6. huhtikuuta 2012 tiedotettiin, että Raymanin Nintendo 3DS -version hintaa leikattaisiin Pohjois-Amerikassa 39,99 dollarista 29,99 dollariin. Pelin tarina on esiosa sarjan toiselle pelille, The Great Escape. Tässä pelissä Herra Pimeä vain katosi ja kukaan ei voi tietää, miksi hän ei ole enää siellä. Nyt Rayman Originsissa näytetään, että Herra Pimeä on palannut ja haluaa antaa koston. Se on syy miksi hän ei ollut toisessa Rayman-pelissä. Peli on ensimmäinen, jossa käytetään UbiArt Frameworkia, in-house grafiikkamoottoria, jonka avulla taiteilijat voivat luoda helposti sisältöä ja käyttää sitä sitten interaktiivisessa ympäristössä. Taiteilijoiden pitää vain poseerata mallia ja muokata kuviota, kun ohjelmisto pitää huolen automaattisesti kuvan vääristelystä. Tämän moottorin päätehtävänä on antaa artistien ja suunnittelijoiden keskittyä itse työhön, ilman huolehtimista pelin kehityksen teknillisistä näkökohdista. Yves Guillemotin mukaan, ainoastaan viisi ihmistä oli työskennellyt pelin eteen siinä vaiheessa kun peli oli vahvistettu ensimmäistä kertaa. Ubisoft on saanut Ranskan valtion avustuksella ja omistautunut tukemaan taiteen UbiArtin työkalujen kehitykseen. Pelimoottori on optimoitu HD-resoluutioille, antaen pelin pyöriä täydellä 1080p:n HD:llä sekä 60 kehyksen sekuntivauhdilla.


title: Rayman Origins

text: Peli sai positiivisia arvosteluja. Metacriticin laskemien arvosanojen keskiarvosanaksi tuli pelin PC-versiolle 86/100, PlayStation Vita -versiolle 88/100, Wii-versiolle 92/100 sekä PlayStation 3- ja Xbox 360 -versiolle 87/100 pistettä. Nintendo Power antoi pelille arvosanaksi 9,5/10 , sanoen sitä "tasohyppelyn mestariteokseksi". IGN antoi myös arvosanaksi 9,5, sanoen että "Rayman Origins on tämän konsolisukupolven näyttävin ja hauskin tasohyppelypeli". 1UP antoi arvosanaksi A-:n, yllättyen sen monipuolisesta kenttäsuunnittelusta ja sanoen sitä "parhaaksi 2D-tasohyppelypeliksi, joka ei ole Mario-peli." Joystiq antoi pelille 5/5 tähteä sanoen että "se ilmentää sellaista luovuutta ja ammattitaitoa, jota puuttuu 16 megabitin konsoleiden aikakauden jälkeen kehitetyistä 2D-tasohyppelypeleistä." GameTrailers antoi arvosanaksi 8,5. GameSpot antoi pelin kaikille versioille arvosanaksi 8,5 pistettä ja se palkitsi pelin vuoden 2011 parhaaksi tasohyppelypeliksi. NintendoLife.com antoi pelille arvosanaksi 10/10 ja sanoi sitä "Huippu 2D-tasohyppelypeliksi ja epäilemättä yhdeksi parhaimmista Wii-peleistä." Giant Bomb nimesi Rayman Originsin vuoden 2011 kymmenenneksi parhaimmaksi peliksi. Suurista kehujen määristä huolimatta peli ei myynyt odotetusti, sillä sitä myytiin vain 50 000 kappaletta ensimmäisen kuukauden aikana. Kuitenkin Ubisoft paljasti, että peli on ollut kannattava ja he tunsivat, että sillä "olisi kapasiteettia tulla yhtiön pitkän aikavälin myyjäksi."


title: Rayman Origins

text: Suomalaisilta arvostelijoilta peli sai myös positiivisen vastaanoton. Gamereactor antoi pelille arvosanaksi 9/10 kehuen loistavaa pelattavuutta, vaihtelevaa kenttäsuunnittelua ja saumatonta yhteistyötilaa, mutta kritisoi puolestaan satunnaista liiallista hektisyyttä ja teemallisesti kliseisiä kenttiä. KonsoliFin antoi pelille 5/5 tähteä sanoen että ""Rayman Origins on kevyesti yksi viime vuosikymmenten parhaimmista tasoloikista. Häikäisevän kaunis visuaalinen anti, taivaallisen upea äänimaailma ja rautaisen kova pelimekaniikka luovat pyhän kolminaisuuden, jonka pariin palaa yhä uudestaan."" Livegamers kehui pelin Xbox 360 -versiota sen kauneudesta, loistavasta äänimaailmasta ja toimivista kontrolleista, mutta kritisoi hitusen verran havaittavissa olevaa toistoa ja vaikeustason vaihtelevuutta.


title: Rayman Origins

text: Huhtikuussa 2012 saatiin vihjailuja mahdollisesta jatko-osasta. YouTubeen vuotanut esittelyvideo vahvisti seuraajapelin olemassaolon, jonka nimi on Rayman Legends. Esittelyvideo näyttää parannellun pelimoottorin, uudet pelattavat hahmot, uudet yksinpeli- ja moninpelimoodit, sosiaalisia peliominaisuuksia, ja yksinomaisia piirteitä, joita on Wii U:lla, kuten Near Field Communication -toiminto, jolla voi tukea eri hahmoja, jotka muistuttavat Rabbids-olentoja, ja mahdollisesti päähahmon Assassin's Creed -pelisarjasta.


Hannoverin Gottfried Wilhelm Leibniz -yliopisto on Saksassa Hannoverissa toimiva yliopisto, joka on alun perin ollut teknillinen koulu ja sitten teknillinen korkeakoulu. Se on perustettu 1831, ja siellä opiskelee lukuvuonna 2011-2012 20 598 opiskelijaa joista 3 138 on ulkomaalaisia.


title: Reijo Paananen

text: Reijo Paananen (s. 9. toukokuuta 1964 Jyväskylä) on SDP:n entinen puoluesihteeri. Hänet valittiin Mikael Jungnerin seuraajaksi SDP:n puoluekokouksessa toukokuussa 2012. Vuoden 2014 puoluekokouksessa hänet valittiin jatkamaan tehtävässä ilman vastaehdokkaita. Nykyisin Paananen työskentelee Pohjoismaiden Teollisuustyöntekijät -yhdistyksen (Industrianställda i Norden, Nordic IN) pääsihteerinä Tukholmassa.


title: Reijo Paananen

text: Vuosina 1988–1997 ja 2006–2012 Paananen työskenteli useissa eri tehtävissä SAK:ssa. Hän toimi SDP:n vt. tiedotussihteerinä 2003–2006 ja vaalipäälikkönä vuoden 2004 europarlamenttivaaleissa. Vuosina 1997–1999 Paananen oli Euroopan parlamentin sosialidemokraattisen ryhmän aluepolitiikan ja tietoyhteiskuntatyön erityisavustajana ja vuosina 1999–2000 SDP:n valtuuskunnan pääsihteerinä ja tiedottajana europarlamentissa. Vuosina 2000–2002 Paananen oli Eurooppalainen Suomi ry:n toiminnanjohtaja. Hän oli ehdolla vuoden 2014 europarlamenttivaaleissa, muttei tullut valituksi 1 442 äänellä.


title: Reijo Paananen

text: Paananen on avoimesti kertonut olevansa homoseksuaali. Hän on elänyt vuodesta 2006 saakka avoliitossa thaimaalaisen miesystävänsä kanssa Helsingissä. Aiemmin Paananen oli 17 vuotta naimisissa poikansa äidin kanssa.


title: GANEFO

text: Games of New Emerging Forces (GANEFO) oli niin sanottujen uusien nousevien voimien urheiluliike 1960-luvulla. GANEFO-liikkeen lähtökohtana oli tunnustaa avoimesti urheilun ja politiikan toisiinsa liittyminen, jota silloinen KOK:n johtama olympialiike pyrki vastustamaan. Näihin aikoihin suuri joukko entisiä Afrikan siirtomaita oli juuri itsenäistynyt. Liike perustettiin loppuvuodesta 1962 ja sen näkyvin hahmo oli presidentti Sukarnon johtama Indonesia. Indonesian vahvoja tukijoita olivat olympialiikkeen ulkopuolella ollut manner-Kiina eli Kiinan kansantasavalta ja Pohjois-Korea.


title: GANEFO

text: Indonesian Jakartassa oli vuonna 1962 järjestetty Aasian kisat, joihin isäntämaa ei ollut kutsunut Israelia ja Taiwania. Vaikka KOK oli alun perin virallinen GANEFO-liikkeen kisojen suojelija, suuret lajiliitot eli yleisurheilun IAAF ja uintiurheilun FINA eivät tunnustaneet GANEFO-kilpailuja. Kisat sisälsivät runsaasti poliittista väriä, sillä indonesialaiset julistivat kilpailut ”Tokion imperialististen olympiakisojen protestiksi”. Avajaisissa esiintyi vielä tunnus ”Murskatkaa Malesia”, jolla Indonesia halusi tuoda julki vihamielisen suhteensa naapurimaahansa. Kaikkiaan kisoihin osallistui 52 maan urheilijoita. Neuvostoliitto osallistui kisoihin, mutta ei ykkösmiehistöllään, jotta ei vaarantaisi maansa menestystä tulevissa Tokion olympiakisoissa GANEFO-kisoihin osallistumisesta aiheutuneiden mahdollisten kilpailukieltojen vuoksi. Esimerkiksi yleisurheiluun ei osallistunut yhtääkään Neuvostoliiton urheilijaa. Israelia ja Taiwania ei tälläkään kertaa kutsuttu Jakartaan. Myös Suomi oli edustettuna. Suomalaisten lisäksi läntisestä Euroopasta oli muutama ranskalais- ja italialaisurheilija.


title: GANEFO

text: Suomea kisoissa edusti kuusi TUL:n urheilijaa: estejuoksija Lasse Honkanen, 400 metrin pikajuoksija Taisto Salminen ja estejuoksija Tage Törn, sprintteri Torsti Helminen, seiväshyppääjä Kari Haataja sekä neljännesmaileri Keijo Ceder. Suomalaiset menestyivät kisoissa hyvin. Honkanen voitti 3 000 metrin estejuoksun ja Salminen tuli 400 metrin pikajuoksussa toiseksi. Myös Törn ja Ceder saavuttivat mitalisijoitukset lajeissaan.


title: GANEFO

text: Koska GANEFO-kisat olivat olleet kaikista jännitteistä huolimatta KOK:n suojeluksessa, rankaisutoimet jäivät lajiliittojen kontolle. Kisojen jälkeen suomalaisurheilijoille tuli vaikeuksia, sillä IAAF tuomitsi heidät elinikäiseen kilpailukieltoon. Suomessa asiaa toteutti yleisurheilun kansainvälisistä asioista vastaava lajiliitto SUL. Tämä kiristi Rooman kisojen aikaan lukossa olleita TUL:n suhteita SVUL:ään. Tokion olympialaisten aikoihin syksyllä 1964 IAAF peruutti GANEFO-urheilijoille annetun elinikäisen kilpailukiellon. Indonesia ei osallistunut Tokion olympialaisiin, mikä olikin odotettavissa GANEFO-kisojen lausuntojen perusteella.


title: GANEFO

text: Seuraavat GANEFO-kisat myönnettiin Kambodžan Phnom Penhille vuodeksi 1966. Niiden osanottajalaajuus jäi huomattavasti pienemmäksi kuin Jakartan kisojen. Osallistuneita maita oli ainoastaan 17. GANEFO-liike kuihtui näihin aikoihin olympialaisten pitäessä asemansa kansainvälisenä suurtapahtumana. Kolmannet GANEFO-kisat oli alustavasti suunniteltu pidettäväksi Kiinassa vuonna 1969, mutta siellä käynnistynyt kulttuurivallankumous esti GANEFO-kisojen toteutuksen.


title: Dana Airin lento 992

text: Dana Airin lento 992 oli matkustajalento, joka törmäsi rakennukseen 3. kesäkuuta 2012 Lagosissa lähellä Murtala Muhammedin kansainvälistä lentoasemaa. McDonnell Douglas MD-83 -tyyppisessä lentokoneessa oli 146 matkustajaa ja seitsemän miehistön jäsentä, jotka kaikki menehtyivät onnettomuudessa; lisäksi surmansa sai kymmenen ihmistä maassa. Koneen molemmat moottorit sammuivat ilmassa ennen maahansyöksyä.


title: Anton Zeilinger

text: Anton Zeilinger (s. 20. toukokuuta 1945 Ried im Innkreis) on itävaltalainen kvanttifysiikan tutkija.


title: Anton Zeilinger

text: Zeilinger on Wienin yliopiston kvanttioptiikan ja kvantti-informaation instituutin johtaja. Hän on tehnyt urallaan useita kokeita jotka ovat osoittaneet, että kvanttimaailman oudot ilmiöt eivät ole vain teoriaa, vaan tapahtuvat myös oikeasti. Tämä on tehnyt hänestä nykyajan tunnetuimman ja seuratuimman kvanttifysiikan ilmiöiden tutkijan.


title: Anton Zeilinger

text: Häneltä on suomennettu kirja "Fotonien tanssi – Einsteinistä kvanttiteleportaatioon" (Terra Cognita).


title: Anton Zeilinger

text: Zeilinger on saanut Wolfin palkinnon fysiikasta vuonna 2010.


title: Pudong

text: Pudong () on alue Huangpu-joen itäpuolella Shanghaissa, Kiinassa. Alueen pinta-ala on yli 530 neliökilometriä. Alue on kehittynyt nopeasti 1990-luvun alun jälkeen talouskeskukseksi. Alueella on kansainvälisten pankki- ja finanssiyhtiöiden konttoreita. Pudong on Kuopion ystävyyskaupunki.


title: Joy Adamson

text: Joy Adamson (syntyään Friederike Victoria Gessner, 20. tammikuuta 1910 Opava, Itävalta-Unkari – 3. tammikuuta 1980 Kenia) oli kirjailija, joka kirjoitti muun muassa kirjan "Perheeseemme kuuluu leijona". Kirjaan pohjautuen on tehty myös elokuva "Elsa – vapaana syntynyt". Adamson murhattiin Shaban luonnonsuojelualueella Keniassa.


title: Joy Adamson

text: Joy Adamsonin aviomiehen George Adamsonin, joka oli villieläinten ja erityisesti leijonien suojelija, murhasi yhdeksän vuotta myöhemmin hänen entinen työntekijänsä.


title: Mitte

text: Mitte (saksaa, "keskipiste", "keskusta") on monissa Saksan kaupungeissa käytetty nimi kaupunginosille ja vastaaville. Näitä ovat ainakin:Muita merkityksiä:


title: Keitele (maalaus)

text: Keitele on Akseli Gallen-Kallelan maalaus, josta tämä teki yhteensä neljä versiota. Yksi versio on National Galleryssä, toinen Lahden taidemuseossa, kolmas Akseli Gallen-Kallelan Museosäätiöllä ja neljäs suomalaisella yksityishenkilöllä Espanjassa.


title: Keitele (maalaus)

text: Maalaukset Gallen-Kallela maalasi alkuun kesällä 1904 Konginkankaalla Keiteleen rannalla ja viimeisteli seuraavina vuosina näyttelyä varten.


title: Toyota R -moottorit

text: R-sarjan moottorit ovat nestejäähdytteisiä, bensiinikäyttöisiä, 4-sylinterisiä rivimoottoreita. Toyota valmisti niitä vuosina 1953–1995. Elinkaarensa aikana moottorisarja koki monta muutosta muun muassa iskutilavuuden ja venttiilikoneiston järjestelyjen suhteen. Moottorit on suunniteltu ajoneuvoissa pituussuuntaiseen asennukseen.


title: Toyota R -moottorit

text: DOHC-moottoreissa nokka-akselit olivat ketjukäyttöisiä.


title: Toyota R -moottorit

text: 1,5 l (1453 cc) R-versio oli tuotannossa vuodesta 1953 vuoteen 1964.


title: Toyota R -moottorit

text: Poraus oli 77 mm ja iskunpituus 78 mm. Sylinterilohko ja -kansi olivat valurautaa. Kampiakselilla oli kolme runkolaakeria, sähköjärjestelmän jännite oli 12V. Lohkossa sijaitseva nokka-akseli oli hammaspyöräkäyttöinen. Venttiilikoneisto oli työntötankokäyttöinen OHV, imu- ja pakoventtiilit oli järjestetty sylinterikannen samalle sivulle, ts. moottori ei ollut läpihengittävä. Polttoainejärjestelmänä oli kaksikurkkuinen yläimukaasutin, Puristussuhde oli 8.0:1 ja moottorin kokonaispaino 155 kg. Vuosina 1962 - 64 oli tuotannossa myös nestekaasukäyttöinen R-LPG.


title: Toyota R -moottorit

text: Sovellukset:1,5 l (1490 cc) 2R-versio oli tuotannossa vuodesta 1964 vuoteen 1969. Poraus oli 78mm ja iskunpituus 78mm. Jälleen oli bensiinikäyttöisen moottorin rinnalla tuotannossa myös nestekaasukäyttöinen versio.


title: Toyota R -moottorit

text: Sovellukset:1,9 l (1897 cc) 3R-versio oli tuotannossa vuodesta 1959 vuoteen 1968.


title: Toyota R -moottorit

text: Aluksi puristussuhde oli 7,7:1. Vuonna 1960 3R-version puristus nostettiin 8:1, 3R-B jota valmistettiin vuodesta 1960 vuoteen 1968, oli 7,7:1 puristussuhteella. 3R-C-versio esiteltiin täyttämään Kalifornian päästörajoitukset. 3R-LPG-versio oli valmistuksessa viimeisten viiden tuotantovuoden ajan.


title: Toyota R -moottorit

text:
Sovellukset:
Sovellukset:
Sovellukset:


title: Toyota R -moottorit

text: 7R-versio oli iskutilavuudeltaan ja tekniikaltaan samanlainen kuin 4R, mutta isompi 86 mm poraus ja lyhyempi 68,5 mm iskunpituus muuttivat moottorin ominaisuuksia kierrosherkempään suuntaan.


title: Toyota R -moottorit

text:
Sovellukset:
8R-sarjan huipulla oli nyt tarjolla kahdella venttiilillä per sylinteri varustettu DOHC-moottori 8R-G, joka oli tuotannossa vuodesta 1969 vuoteen 1972. Vuodesta 1969 helmikuuhun 1971 se tunnettiin versiona 10R, mutta moottori uudelleennimettiin tehtaan linjan mukaisesti; kaikki twin-cam moottorit saivat koodinsa perään liitteen "G". Tätä versiota rakennettiin kaikkiaan 4931 kpl ja ne kaikki asennettiin Toyota Corona Mark II (RT72) 1900 GSS -malliin. The 10R/8R-G painoi 170 kg, ollen näin kevyempi ja muutenkin kompaktimpi paketti kuin edeltäjänsä 9R.


title: Toyota R -moottorit

text: Sovellukset:1,6 l (1587 cc) 9R-versio oli tuotannossa vuodesta 1967 vuoteen 1968.


title: Toyota R -moottorit

text: Moottori oli periaatteessa 4R, Yamahan suunnittelemalla DOHC-sylinterikannella . Nokka-akselin nokat ohjasivat suoraan venttiileitä, painimen ja säätölevyjen avulla. Tätä samanlaista venttiilikoneistoa käytettiin myös Toyotan moottoreissa 2M, 8R-G, 10R, 18R-G, 2T-G, 4A-GE sekä 3T-GTE, kaikissa näissä oli Yamahan suunnittelema sylinterikansi.


title: Toyota R -moottorit

text: Moottorin teho oli 110 hp (82 kW) / 6200 rpm ja vääntö 136 Nm / 5000 rpm. Venttiileitä oli kaksi per sylinteri, venttiilikoneisto DOHC, kaasuttimina kaksi Solex-kaasutinta, painoa 174 kg. Moottoria valmistettiin 2229 kpl.


title: Toyota R -moottorit

text: Sovellukset:Twin cam 1,9 l (1858 cc) 10R-versio oli tuotannossa vuodesta 1967 helmikuuhun 1971, jolloin se sai koodin 8R-G. Koodimuutoksen yhteydessä moottorista jätettiin pois jakoketjun kiristin, pyrkimyksenä vaimentaa mekaanista melua.


title: Toyota R -moottorit

text: Moottorin teho oli 140 hv (104 kW) / 6400 rpm ja vääntö 166 Nm / 5200 rpm.


title: Toyota R -moottorit

text:
Sovellukset:
12R-LPG-versio oli tuotannossa vuodesta 1969 vuoteen 1983. Tekninen tieto vuodelta 1975: 59 kW (80HP), kierrosten yläraja 4400 rpm.


title: Toyota R -moottorit

text: Sovellukset:Sovellukset:18R-version iskutilavuus oli 2,0 L (1968 cc), poraus oli 88,5 mm ja isku 80 mm.


title: Toyota R -moottorit

text: Kaksi venttiiliä per sylinteri, SOHC, versiot olivat seuraavat:


title: Toyota R -moottorit

text: Sovellukset:


title: Toyota R -moottorit

text:
18R / 18R-C / 18R-U / 18R-E
18R-C


title: Toyota R -moottorit

text: 8-venttiilinen DOHC 18R-G ja sen variantit olivat tuotannossa vuodesta 1972 vuoteen 1982, korvaten 8R-G-version. Sylinterikannet olivat Yamahan suunnittelemat ja valmistamat. Lukuun ottamatta sylinterikansia ja niihin liittyviä jakopään komponentteja, suurin osa moottorin komponenteista oli ristiinvaihdettavissa SOHC 18R-moottorin osien kanssa. Palotilat sylinterikansissa olivat puolipallon muotoiset.


title: Toyota R -moottorit

text: Vuonna 1975 Japanin versioon 18R-GR lisättiin lisäilman syöttö, näin moottorin päästöjä saatiin laskettua. Tässä variantissa käytettiin Solex-kaasutinta. Polttoaineen suihkutuksella ja katalysaattorilla varustettu Japanin version, 18R-GEU, oli tuotannossa vuodesta 1978 vuoteen 1982. Moottorista oli lisäksi olemassa kaasuttimella ja katalysaattorilla varustettu versio, 18R-GU.


title: Toyota R -moottorit

text: 18R-G ja -GE kilpamoottoriversiot olivat käytössä tuon aikakauden ralli-Celicoissa. Näissä moottoreissa oli neliventtiilikannet ja niille oli annettu koodi 152E. Poraus oli 89 mm ja isku 80 mm, iskutilavuus oli (1991cc).


title: Toyota R -moottorit

text: Ryhmä 4:n kisaversio 152E-moottorissa oli kaksi kaksikurkkuista kaasutinta ja se tuotti tehoa 240 hv (177 kW) / 9,000 rpm. Korkeamman viritysasteen moottorit tuottivat 300 hv (221 kW) / 9200 rpm. Saksalainen kisatalli Schnitzer kehitti Celicasta turboahdetun version kilpailemaan Porsche 935n kanssa. KKK-turboahtimella varustettu, ryhmä 5:n Celica tuotti 560 hv (412 kW).


title: Toyota R -moottorit

text: Sovellukset:2-venttiili SOHC 2,0 l (1991 cc) 19R-version moottori oli tuotannossa vuodesta 1974 vuoteen 1977. Poraus oli 88,5 mm ja isku 80 mm. Kampiakseli oli sama kuin 18R-versiossa.


title: Toyota R -moottorit

text: Sovellukset:Suurin teho oli 96 hv (72 kW) / 4800 rpm (90 hv Kalifornian versiossa) ja vääntö 162 Nm / 2800 rpm. Vuosina 1978 - 1979 tehoa oli vähemmän, 95 hv (71 kW) / 4800 rpm ja vääntöä enemmän, 165 Nm / 2400 rpm. Viimeisessä tuotantoversiossa, vuosina 1979 - 1980, tehoa oli edelleen pudotettu. Nyt se oli 90 hv (67 kW) / 4800 rpm (95 HP Kanadan versiossa) vääntö oli edelleen 165 Nm / 2400 rpm.


title: Toyota R -moottorit

text:
Sovellukset:
Vuonna 1978 päästörajoitusten kuristama teho oli 105 hv (78 kW) / 5200 rpm ja vääntö 157 Nm / 3600 rpm. Lisäilmansyöttö ja Kalifornian vaatimusten mukainen saastelaitteisto versiossa 21R-C (1982–1985) pudottivat tehon 90 hv (67 kW) / 5000 rpm. Lisäilmansyötöllä varustettu Japanin versio, 21R-U, tuotti 105 hv (78 kW) / 5200 rpm ja vääntöä 162 Nm / 3600 rpm, mutta suoritusarvot putosivat lukemiin 101 hv (75 kW) / 5400 rpm ja 154 Nm / 4000 rpm vuonna 1986.


title: Toyota R -moottorit

text: Teho oli 97 hv (72 kW) / 4800 rpm ja vääntö 174 Nm / 2800 rpm.


title: Toyota R -moottorit

text: Vuonna 1985 moottoriin tuli merkittäviä muutoksia, teho nousi 112 hv (84 kW) / 4600 rpm ja vääntö 192 Nm / 3400 rpm. Monet osat uudemman kehitysversion 22R-E-moottorista eivät ole ristiinvaihdettavissa vanhempien, ennen vuotta 1985 valmistettujen osien kanssa. Näitä ovat sylinterikansi, lohko, männät, jakoketju koteloineen sekä vesi- ja öljypumput. Kaksiosainen jakoketju korvattiin yksiosaisella vuonna 1983.


title: Toyota R -moottorit

text: Turboahdettu 22R-TE-versio, jota valmistettiin loppuvuodesta 1985 vuoteen 1988, tuotti tehoa 135 hv (101 kW) / 4800 rpm ja vääntöä 234 Nm / 2800 rpm.


title: Toyota R -moottorit

text:
22R
22R-E
22R-TE


title: Lichtenberg

text: Lichtenberg voi tarkoittaa ainakin seuraavia:


title: Lichtenberg

text: Maantieteessä:


title: Lichtenberg

text: Henkilöitä:


title: Neukölln

text: Neukölln voi tarkoittaa seuraavia:


title: Pankow

text: Pankow voi tarkoittaa ainakin:


title: Reinickendorf

text: Reinickendorf voi tarkoittaa:


title: Spandau

text: Spandau voi tarkoittaa:Spandau-alkuinen nimi on lisäksi seuraavilla:


title: Saurusplaneetta

text: Saurusplaneetta on Sauruxet-yhtyeen debyyttialbumi, joka julkaistiin 7. syyskuuta 2011. Viikolla 37 albumi oli Suomen virallisen albumilistan sijalla 2.


title: Uno Lindbäck

text: Uno Lindbäck (s. 11. tammikuuta 1891 – k. ?) oli suomalainen jalkapalloilija.


title: Uno Lindbäck

text: Lindbäck on jäänyt historiaan Suomen jalkapallomaajoukkueen kaikkien aikojen ensimmäisenä maalintekijänä. Hän vei Suomen 1-0-johtoon Ruotsia vastaan vain kolmen minuutin pelin jälkeen 22. lokakuuta 1911 Eläintarhan kentällä Helsingissä pelatussa ottelussa. Suomen ensimmäinen jalkapallomaaottelu päättyi kuitenkin lopulta Ruotsin 5-2-voittoon.


title: Uno Lindbäck

text: Ottelu jäi HIFK:a edustaneen Lindbäckin ainoaksi maaotteluksi.


title: Madagaskarinkanahaukka

text: Madagaskarinkanahaukka ("Accipiter henstii") on haukkojen heimoon kuuluva lintu. Sitä tavataan Madagaskarilla kaikkialla paitsi lounaisilla alueilla, mutta se on harvinainen esiintymisalueellaan, joskin kaikilla tutkituilla riittävän suurilla metsäalueilla sitä on havaittu. Määräksi on arvioitu 1 000–3 000 yksilöä.


title: Madagaskarinkanahaukka

text: Sen elinpiiriä ovat subtrooppiset ja trooppiset kuivat ja kosteat alavat ja vuoristometsät, kuivat savannit ja viljelmät. Sen keskimääräinen paino on 1 050 grammaa.


title: Santeri Ahlgrén

text: Jukka Santeri Ahlgrén (s. 1957) on suomalainen muusikko, näyttelijä ja viihdealan yrittäjä. Hän tuli tunnetuksi vuonna 2007 Yle TV1:ssä esitetystä sarjasta Romano-tv.


title: Santeri Ahlgrén

text: Tuusulassa asuva Ahlgrén on yrittäjänä Tuusulalaisessa ravintola Pub Päämajassa ja on lisäksi ollut vuosia järjestämässä Hyrylässä pidettävää "Montturock"-festivaalia. Ahlgrén on toista kauttaan Kokoomuksen edustajana Tuusulan kunnanvaltuustossa. Sinne hänet valittiin ensimmäisen kerran vuoden 2004 kunnallisvaaleissa.


title: Santeri Ahlgrén

text: Vuonna 2007 Ahlgrén sai parhaan esiintyjän Venla-palkinnon. Romano-tv:n lisäksi hän on esiintynyt vuonna 2009 sen jatko-osassa Manne maailmalla sekä 2012 valmistuneessa Hurriganes-yhtyeen 40-vuotisjuhladokumentissa.


title: Onnenonkijat

text: Onnenonkijat on Billy Wilderin ohjaama satiirinen komedia vuodelta 1966. Wilder käsikirjoitti sen yhdessä pitkäaikaisen yhteistyökumppaninsa I. A. L. Diamondin kanssa.


title: Onnenonkijat

text: Tarinassa lakimies (Walter Matthau) huomaa tilaisuuden rahanansaintaan, kun hänen lankonsa, kuvaaja (Jack Lemmon) loukkaantuu jalkapallokentän laidalla, mutta vakuutusyhtiö epäilee asiassa vilunkia. Elokuvanteon aikana Matthau sai sydänkohtauksen ja laihtui sairautensa aikana huomattavasti, ja siksi hän joutuu pitämään takkia sen jälkeen kuvatuissa kohtauksissa. Hänet palkittiin roolista Oscarilla. Elokuva kertoo huippuunsa nousevasta ahneudesta. Sitä on luonnehdittu Hitchcockin "Takaikkunan" käänteisversioksi, jossa etsivät tarkkailevat epäiltyjä mikrofonein ja kameroin.


title: Onnenonkijat

text: "The New York Timesin" kriitikot valitsivat "Onnenonkijat" vuonna 2004 yhdeksi kaikkien aikojen tuhannesta parhaasta elokuvasta.


title: Geoduck

text: Geoduck ("Panopea generosa") on koillisen Tyynenmeren rannikolla esiintyvä suurikokoinen, merenpohjaan kaivautuva simpukkalaji. Varttununt geoduck elää pohjamudassa metrin syvyydessä. Sieltä työntyy ylös pohjan pintaan simpukan vahva kaksiputkinen sifoni, jonka kautta se kierrättää ruumiiseensa ravintohiukkasia ja happea sisältävää merivettä. Tyypillisesti geoduckin paino on kilon molemmin puolin, mutta suurimmat painavat useita kiloja. Laji saavuttaa suurimman kokonsa noin 15-vuotiaana, mutta voi elää jopa 168-vuotiaaksi.


title: Geoduck

text: Geoduckia pyydetään kaupallisesti suuria määriä sen pääesiintymisalueilla Washingtonin osavaltiossa ja Brittiläisessä Kolumbiassa. Suurin osa populaatiosta elää 3-25 metrin syvyydellä, josta sukeltajat keräävät simpukoita yksitellen painevesitekniikan avulla. Viime aikoina on aloitettu geoduckin viljely vuorovesimatalikoilla. Rantapyyntiä harjoitetaan myös vapaa-ajankalastuksena. Kiinassa ja Japanissa geoduckia arvostetaan herkkuruokana ja sen kilohinta on kymmeniä euroja. Sen arvellaan vaikuttavan syöjän seksuaaliseen kykyyn.


title: Belgian Grand Prix 2012

text: Belgian Grand Prix 2012 (virallisesti 2012 Formula 1 Shell Belgian Grand Prix) oli Formula 1 -kauden 2012 12. osakilpailu, joka ajettiin 2. syyskuuta Circuit de Spa-Francorchamps'n moottoriradalla Belgiassa.


title: Belgian Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. HRT:n Dani Clos ajoi Narain Karthikeyanin tilalla.


title: Belgian Grand Prix 2012

text: Paalupaikalle ajoi ylivoimaisesti Jenson Button. Kimi Räikkönen ajoi aika-ajoissa neljänteen lähtöruutuun, mutta nousi yhden pykälän Pastor Maldonadon saatua lähtöruuturangaistuksen. Heikki Kovalainen oli aika-ajoissa yhdeksästoista, mutta nousi yhden pykälän Nico Rosbergin saatua rangaistuksen.Lähdössä sattui raju kolari jossa osallisina olivat Romain Grosjean, Lewis Hamilton, Fernando Alonso, Sergio Pérez ja Kamui Kobayashi. Grosjean todettiin syylliseksi kolariin ja hänelle langetettiin yhden osakilpailun ajokielto. Jenson Button hallitsi kisaa mielin määrin ja ajoi ylivoimaisesti kauden toiseen voittoonsa. Kimi Räikkönen oli kilpailun kolmas. Heikki Kovalainen oli seitsemästoista.


title: Asko Kaikusalo

text: Asko Kullervo Kaikusalo (4. helmikuuta 1941 Helsinki – 10. toukokuuta 2012 Luhanka) oli suomalainen luonnontutkija ja tietokirjailija, joka teki pitkän uran akateemisten piirien ulkopuolisena luonnontutkijana. Koulutukseltaan Kaikusalo oli ylioppilas. Kirjoittajana Kaikusalo teki merkittävää työtä pikkunisäkkäiden parissa ja erityisesti myyräseurannassa. Viimeisessä omaelämäkerrallisessa kirjassaan "Sopulipoluilla" hän kertoo tutkijanuransa alkuvaiheista 50 vuotta aikaisemmin. Eläintutkijana Asko Kaikusalo avusti professori Olavi Kalelan projekteissa. Hänen kiinnostuksensa kohteena olivat yli 40 vuotta nimenomaan sopulit, joiden parissa hän teki paljon maastotöitä. Kaikusalo kirjoitti juttuja myös Eläinmaailma-lehteen.


title: Eläköön nuoruus!

text: Jaakko Pakkasvirran lyhytdokumentti vuodelta 1968 jonka tilasi Postisäästöpankki. Dokumentissa esiintyy rockyhtye Blues Section.


title: Old Ways

text: Old Ways on Neil Youngin albumi vuodelta 1985.


title: Old Ways

text: Kaikki kappaleet Neil Young, jos ei toisin mainita


title: Fincumet

text: Fincumet Oy on Parkanossa toimiva kaapeleiden ja muiden metallien kierrätykseen erikoistunut perheyritys. Se on perustettu vuonna 1992. Yhtiöllä on romukaapeleiden käsittelemiseksi Ikaalisissa Suomen suurin granulointilinja. Metallien kierrätyksen ja maahantuonnin lisäksi Fincumet valmistuttaa ja maahantuo kuorma-autojen vaihtolavoja.


title: Fincumet

text: Fincumet on sijoittunut useina vuosina Kauppalehden parhaiden yritysten Menestyjät-listalle. Vuonna 2011 sen liikevaihto oli noin 19 miljoonaa euroa, josta valtaosa tuli viennistä.


title: A. U. Santaheini

text: Arvo Uljas Santaheini (s. 21. lokakuuta 1899 Lapväärtti) oli suomalainen kirjailija.


title: Kaaoksen Ystävät

text: Kaaoksen Ystävät on vuonna 2010 perustettu tamperelainen viisihenkinen yhtye, joka soittaa suomenkielistä grunge rockia. Aiemmin yhtye tunnettiin nimellä Jukka Ruostila & Kaaoksen Ystävät.


title: Kaaoksen Ystävät

text: Yhtye on saanut paljon radiosoittoa eri radiokanavilla, kuten YleX:llä, Radio 957:ssa, Radio Jyväskylässä ja Radio Cityllä. Yhtyeen kappale ”Eteinen” oli YleX:n Uuden musiikin iltavuoron viikon tehobiisi heinäkuussa 2011 ja single "Pietari Brahe" oli viikon tehona 2014.


title: Kaaoksen Ystävät

text: Kaaoksen ystävillä on keikkamyyntisopimus NEM Agencyn kanssa.


title: Heimer Virkkunen

text: Heimer Adolf Virkkunen (sukunimi vuoteen 1906 "Snellman" ; 27. lokakuuta 1899 Oulu – 29. joulukuuta 1968) oli suomalainen rovasti ja kirjailija.


title: Heimer Virkkunen

text: Virkkunen toimi 1920-luvulla Helsingin NMKY:n ja Suomen Nuorten Kristillisen Liiton palveluksessa. Hänestä tuli 1930 Suomen evankelis-luterilaisen kirkon ensimmäinen nuorisopastori. Vieraillessan 1927 NMKY:n Springfieldin opistossa Massachusettsissa Yhdysvalloissa Virkkunen tutustui siellä lentopalloon ja Suomeen palattuaan hän käynnisti pelin harrastuksen erityisesti NMKY:n piirissä. Vuonna 1931 Virkkunen oli aloitteentekijänä kun Helsingin seurakuntien kesäkotitoiminta alkoi Helsingin Mustasaaressa.


title: Santo Rocco Gangemi

text: Santo Rocco Gangemi (s. 16. elokuuta 1961 Messina) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 28. kesäkuuta 1986 ja nimitettiin apostoliseksi nuntiukseksi Salomonsaarille sekä Umbriaticon titulaariarkkipiispaksi 27. tammikuuta 2012. Piispaksi vihkiminen seurasi 17. maaliskuuta. Pääkonsekraattorina toimi Angelo Sodano, jota avustivat Calogero La Piana ja Giovanni Angelo Becciu.


title: Santo Rocco Gangemi

text: 24. maaliskuuta 2012 Gangemi sai lisäksi nimityksen apostoliseksi nuntiukseksi Papua-Uuteen-Guineaan. Hän erosi tehtävistään sekä Papua-Uudessa-Guineassa että Salomonsaarilla 16. huhtikuuta 2013. 6. marraskuuta 2013 hän sai nimityksen apostoliseksi nuntiukseksi Guineaan.


title: Arturo Lona Reyes

text: Arturo Lona Reyes (s. 1. marraskuuta 1925 Aguascalientes) on meksikolainen roomalaiskatolinen piispa. Hänet vihittiin papiksi 15. elokuuta 1952 ja nimitettiin Tehuantepecin hiippakunnan johtoon 4. toukokuuta 1971. Piispaksi vihkiminen seurasi 15. elokuuta. Pääkonsekraattorina toimi Manuel Jerónimo Yerena y Camarena, jota avustivat Serafín Vásquez Elizalde ja Bartolomé Carrasco Briseño.


title: Arturo Lona Reyes

text: Lona Reyes jäi eläkkeelle 25. marraskuuta 2000.


title: Mint Tattoo (albumi)

text: Mint Tattoo on Mint Tattoo -yhtyeen vuonna 1968 julkaistu albumi.


title: Hugo Manuel Salaberry Goyeneche

text: Hugo Manuel Salaberry Goyeneche (s. 7. maaliskuuta 1952 San Andrés de Giles) on argentiinalainen roomalaiskatolinen piispa. Hän kuuluu jesuiittoihin. Hän sai pappisvihkimyksensä 3. joulukuuta 1985, ja hänet nimitettiin Azulin hiippakunnan johtoon 24. toukokuuta 2006. Piispaksi vihkiminen seurasi 21. elokuuta. Pääkonsekraattorina toimi Jorge Mario Bergoglio, jota avustivat Emilio Bianchi di Cárcano ja Guillermo José Garlatti.


title: Níkos Lymperópoulos

text: Nikólaos ”Níkos” Lymperópoulos (sukunimi usein muodossa "Liberópoulos", , s. 4. elokuuta 1975 Filiatrá, Kreikka) on kreikkalainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa AEK Ateenaa. Lymperópoulos on uniikki pelaaja Kreikassa, sillä sekä AEK Ateenan että Panathinaikosin fanit palvovat häntä. Joukkueiden välisen kilpailun vuoksi tätä tapahtuu hyvin harvoin. Hän on ainoa pelaaja, joka on kymmenen parhaan maalintekijän joukossa kummassakkin seurassa.


title: Níkos Lymperópoulos

text: Lymperópoulos on kuulunut myös Kreikan maajoukkueeseen vuodesta 1996 asti. Hän on edustanut maataan kaksissa eri arvokilpailuissa: vuosien 2008 ja 2012 EM-kilpailuissa.


title: Níkos Lymperópoulos

text: Lymperópoulos aloitti ammattilaisuransa Kreikan neljänneksi korkeimmalla sarjatasolla Delta Ethnikissä Erani Filiatronissa. Hän siirtyi vuonna 1994 Kreikan toiseksi korkeimmalle sarjatasolle Beta Ethnikin Kalamataan. Joukkue nousi Alfa Ethnikiin, ja Lymperópoulos teki 30 ottelussa 11 maalia. Lupaavan kauden jälkeen AEK Ateena ja Olympiakos yrittivät hankkia häntä kesällä 1996, mutta Panathinaikos hankki hänet.


title: Níkos Lymperópoulos

text: Kesällä 1996 Lymperópoulos siirtyi Panathinaikosiin. Joukkueen päästessä Mestarien liigan välieriin italialaiset Juventus ja Hellas Verona kiinnostuivat hänestä, mutta Lymperópoulos päätti jäädä Panathinaikosiin. Vuonna 2003 hän riitautui Panathinaikosin hallituksen kanssa, jonka jälkeen Lymperópoulos jätti välittömästi seuran. Hän teki joukkueessa 186 liigaottelussa yhteensä 72 maalia. Lymperópoulos valittiin Panathinaikos-vuosinaan Kreikan nuoreksi pelaajaksi vuonna 1996 ja Kreikan vuoden jalkapalloilijaksi vuonna 2000. Hän oli 16 osumallaan Alfa Ethnikin paras maalintekijä vuonna 2003.


title: Patrick Daniel Koroma

text: Patrick Daniel Koroma (4. toukokuuta 1950 – 14. joulukuuta 2018) oli sierraleonelainen roomalaiskatolinen piispa. Hänet vihittiin papiksi 18. joulukuuta 1977 ja nimitettiin Keneman hiippakunnan johtoon 26. huhtikuuta 2002. Piispaksi vihkiminen seurasi 29. kesäkuuta. Pääkonsekraattorina toimi Joseph Henry Ganda, jota avustivat John C. O'Riordan ja George Biguzzi.


title: Colin Cameron Davies

text: Colin Cameron Davies (10. kesäkuuta 1924 Las Palmas de Gran Canaria – 8. tammikuuta 2017) oli espanjalainen roomalaiskatolinen piispa. Hänet vihittiin Mill Hill -lähetyssaarnaajien papiksi 13. heinäkuuta 1952 ja nimitettiin Ngongin prefektiksi Keniaan 9. heinäkuuta 1964, sitten piispaksi 9. joulukuuta 1976. Piispaksi vihkiminen seurasi 27. helmikuuta 1977. Pääkonsekraattorina toimi Maurice Michael Otunga, jota avustivat Agostino Cacciavillan ja John Njenga.


title: Colin Cameron Davies

text: Davies osallistui Vatikaanin toiseen kirkolliskokoukseen. Hän jäi eläkkeelle 23. marraskuuta 2002.


title: Cornelius Schilder

text: Cornelius Schilder (s. 19. syyskuuta 1941 Westwoud) on alankomaalainen roomalaiskatolinen piispa. Hänet vihittiin Mill Hill -lähetyssaarnaajien papiksi 29. kesäkuuta 1968 ja nimitettiin Ngongin hiippakunnan piispaksi Keniaan 23. marraskuuta 2002. Piispaksi konsekroinnin suoritti 25. tammikuuta 2003 Giovanni Tonucci, jota avustivat Colin Cameron Davies ja John Njue.


title: Cornelius Schilder

text: Schilder erosi tehtävistään hiippakunnan johdossa 1. elokuuta 2009. Häntä kohtaan osoitettiin syytöksiä lapsen seksuaalisesta hyväksikäytöstä.


title: Antonio Lucibello

text: Antonio Lucibello (s. 25. helmikuuta 1942 Spezzano Albanese) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 23. heinäkuuta 1967 ja nimitettiin Thurion titulaariarkkipiispaksi sekä apostoliseksi nuntiukseksi Gambiaan, Guineaan ja Liberiaan 8. syyskuuta 1995. Piispaksi konsekroinnin suoritti 4. marraskuuta Angelo Sodano, jota avustivat Giuseppe Uhac ja Andrea Cassone. Vuonna 1996 Lucibello nimitettiin lisäksi apostoliseksi nuntiukseksi Sierra Leoneen.


title: Antonio Lucibello

text: 27. heinäkuuta 1999 Lucibello sai nimityksen apostoliseksi nuntiukseksi Paraguayhyn, sitten 27. elokuuta 2005 Turkkiin ja Turkmenistaniin.


title: The Running Man (yhtye)

text: The Running Man oli lyhytikänen englantilainen progeyhtye. Yhtyeessä soittivat Ray Russel (kitara), Alan Greed (basso) ja Alan Rushton (rummut). Yhtye teki yhden levyn, "The Running Man", vuonna 1972. Russel oli soittanut aikaisemmin The John Barry Seven -yhtyeessä. Myöhemmin Russel perusti omaa nimeään kantavan The Ray Russell Bandin.


title: The Running Man (albumi)

text: The Running Man on The Running Man -yhtyeen vuonna 1972 julkaistu albumi.


title: Tuomas Keskimäki

text: Tuomas Keskimäki (s. 1984 Eura) on porilainen kirjailija, sanoittaja ja muusikko.


title: Tuomas Keskimäki

text: Keskimäki on julkaissut useita runoteoksia, sekä yhden romaanin, vuonna 2018.


title: Tuomas Keskimäki

text: Keskimäki aloitti yhteistyön folkmetal-orkesteri Korpiklaanin kanssa vuonna 2011 ja on ollut sen jälkeen yhtyeen päätoiminen sanoittaja. Keskimäki on sanoittanut myös Korpiklaanin keulahahmon Jonne Järvelän molemmat Jonne -nimen alla ilmestyneet sooloalbumit vuosina 2014 ja 2017.


title: Tuomas Keskimäki

text: Keskimäki oli Kalevalaisen Runokielen Seuran varapuheenjohtaja vuodesta 2007 vuoteen 2015 ja hänet valittiin vuonna 2013 seuran 7:nneksi runomestariksi.


title: Tuomas Keskimäki

text:
Musiikin puolella Keskimäki on aiemmin soittanut ja/tai sanoittanut sellaisissa orkestereissa kuin Kirjoitusvirhe, Otavanpoika, Taivaannaula, Apea ja Sammontakojat.
Nykyään Keskimäki on sanoittaja ja vokalisti yhtyeessä Hiidenhauta, sekä sanoittaja, säveltäjä ja kitaristi yhtyeissä Kammo ja Kesä Annankadulla.


title: Tuomas Keskimäki

text: Keskimäki on toistuvasti kertonut julkisuudessa olevansa innokas historian harrastaja ja usein hänen runonsa ovatkin käsitelleet historiaa, luontoa, mytologiaa ja uskontoja. Vuonna 2015 Keskimäki tarkensi blogissaan uskonnollista käsitystään, osoittaen kristinuskon kritiikkinsä katolista kirkkoa kohtaan


title: Davies

text: Davies on muun muassa seuraavien henkilöiden sukunimi:


title: Rusomuurarimehiläinen

text: Rusomuurarimehiläinen ("Osmia rufa") on mehiläislaji, joka kuuluu sukuun "Osmia", muurarimehiläiset.


title: Rusomuurarimehiläinen

text: Laji on vähitellen levinnyt Etelä-Suomeen, jossa se havaittiin ensimmäisen kerran vuonna 2006 Imatralla. Se parveilee huhti-toukokuussa, mutta naaraat elävät erakkona muut ajat. Se muuraa pesän erilaisiin koloihin, mistä tulee sen nimi.


title: Rusomuurarimehiläinen

text: Sen varsinaista levinneisyysaluetta ovat Afrikka, Eurooppa, Pohjois-Aasia (lukuun ottamatta Kiinaa). Siitä ei ole ihmiselle haittaa, vaan Luonnontieteellinen keskusmuseo pitää sitä tervetulleena lisänä.


title: Sytokromi-b5-reduktaasi

text: Sytokromi-b-reduktaasi eli methemoglobiinireduktaasi on entsyymi, joka osallistuu veren punasolujen methemoglobiinin pelkistämiseen hemoglobiiniksi. Entsyymi siirtää elektroniparin NADH-molekyyliltä ferrisytokromi b:lle, joka pelkistyy ferrosytokromi-b:ksi. Tämä proteiini puolestaan pelkistää methemoglobiinin hemoglobiiniksi. Sytokromi-b-reduktaasin EC-numero on EC1.6.2.2 ja CAS-numero 9032-25-1.


title: Sytokromi-b5-reduktaasi

text: Ihmisen punasolujen sytokromi-b-reduktaasin aminohappoketju koostuu 275 aminohaposta ja mikrosomeissa esiintyvä entsyymi on 25 aminohappoa pidempi. Toimiakseen entsyymi tarvitsee koentsyymikseen FAD-molekyylin. Sytokromi-b-reduktaasin rakenteessa on spesifiset kohdat sekä substraattina toimivan NADH:n että FAD:n sitoutumiselle. Entsyymin toimintaa inhiboivat muun muassa elohopea, p-kloorimerkuribentsoehappo ja eräät lääkkeet kuten mepakriini ja dikumaroli.


title: Sytokromi-b5-reduktaasi

text: Mutaatiot sytokromi-b-reduktaasin tuotantoa ohjaavissa geeneissä voivat johtaa entsyymin puutostilaan. Mutaatiot ovat resessiivisiä ja periytyvät autosomaalisesti. Sairauden tyypillisiä oireita ovat methemoglobinemia, syanoosi ja vaikea lihasten heikkous rasituksen jälkeen. Vaikeissa tapauksissa puutotilalla voi olla vaikutuksia henkiseen kehitykseen ja se voi olla myös tappava.


title: Rauha (kylä)

text: Rauha on kylä Lappeenrannassa, entisen Joutsenon kunnan alueella. Rauhan naapurikyliä ovat Papusenranta, Repokivi ja Asemarinne, jossa sijaitsee Rauhan rautatieasema. Kylässä toimi vuoteen 2000 asti Rauhan psykiatrinen sairaala.


title: Rauha (kylä)

text: Rauha sijaitsee luonnonkauniilla paikalla Saimaan rannalla, ja paikalle rakennettiin vuonna 2011 uusi Holiday Club Saimaa. Syksyllä 2012 alueelle valmistui Atreenalin Seikkailupuisto Saimaa.


title: John C. O’Riordan

text: John C. O’Riordan (6. tammikuuta 1924 Effin – 22. marraskuuta 2016) oli Sierra Leonessa toiminut irlantilainen roomalaiskatolinen piispa. Hänet vihittiin spiritaanien papiksi 29. kesäkuuta 1952 ja nimitettiin Keneman hiippakunnan johtoon 4. kesäkuuta 1984. Piispaksi vihkiminen seurasi 2. joulukuuta. Pääkonsekraattorina toimi Joseph Henry Ganda, jota avustivat Michael Kpakala Francis ja Boniface Nyema Dalieh.


title: John C. O’Riordan

text: O’Riordan jäi eläkkeelle 26. huhtikuuta 2002.


title: Boniface Nyema Dalieh

text: Boniface Nyema Dalieh (9. joulukuuta 1933 Pleebo – 25. huhtikuuta 2014) oli liberialainen roomalaiskatolinen piispa. Hänet vihittiin papiksi Cape Palmasiin 11. heinäkuuta 1965 ja nimitettiin sen apostoliseksi vikaariksi sekä Talaptulan titulaaripiispaksi 17. joulukuuta 1973. Piispaksi vihkiminen seurasi 17. maaliskuuta 1974. Pääkonsekraattorina toimi Thomas Joseph Brosnahan, jota avustivat Francis Carroll ja Anthony Saliu Sanusi.


title: Boniface Nyema Dalieh

text: Dalieh sai 19. joulukuuta 1981 nimityksen Cape Palmasin piispaksi, jona hän toimi, kunnes jäi eläkkeelle 15. lokakuuta 2008.


title: Martti Hanhela

text: Martti Hanhela (s. 14. syyskuuta 1955) on suomalainen luontokuvaaja ja -äänittäjä, joka aloitti uransa vuonna 1975. Hänen veljensä on luontokuvaaja Heino Hanhela. Samanaikaisesti veljekset perustivat uuden yhtiön, jonka nimeksi tuli M. ja H. Hanhela Oy, joka toimii edelleen heidän omistuksessaan. Yritys julkaisee veljesten kuvaamia luontoaiheisia juttuja.


title: Martti Hanhela

text: Veljekset Martti ja Heino Hanhela perustivat yhteisen yrityksen Velj. Hanhela Ky vuonna 1978. Yrityksen kautta veljekset hyödynsivät tallentamansa luonnonkuvat ja -äänitteet. Vuonna 1988 suuri kustantaja osti veljeksien yhtiön.


title: Martti Hanhela

text: Samoihin aikoihin kun veljekset myivät Velj. Hanhela Ky -yrityksen, he perustivat toisen yrityksen ammattiensa tueksi. Yrityksen nimeksi tuli M. ja H. Hanhela Oy, joka toimii edelleen heidän omistuksessaan. Yritys julkaisee veljesten kuvaamia luontoaiheisia juttuja.


title: Martti Hanhela

text: M. ja H. Hanhela Oy sijaitsee Utajärvellä, Särkijärven kylässä. Yrityksen toimitiloja sijaitsee myös Ylikiimingissä.


title: Holiday Club Saimaa

text: Holiday Club Saimaa on Holiday Club Hotels & Resortsin omistama kylpylähotelli ja loma-asuntokohde Rauhassa Lappeenrannassa, entisen Joutsenon kunnan alueella. Etäisyys Imatralle on seitsemän kilometriä ja Lappeenrantaan 35 kilometriä.


title: Holiday Club Saimaa

text: Holiday Club Saimaan paikalla oli kauan sitten toiminut hyvinvointikylpylä ja sairaala Rauhan sairaalakiinteistöissä. 2000-luvulla sairaala kuitenkin lakkautettiin ja kiinteistöt luonnonkauniilla paikalla jäivät tyhjilleen.


title: Holiday Club Saimaa

text: Holiday Club päätti vuonna 2009 aloittaa uuden kylpylähotellin rakentamisen entisiin sairaalakiinteistöihin. Vanhat kiinteistöt kunnostettiin ja viereen rakennettiin uusia rakennuksia. Investointi arvioitiin noin sadan miljoonan arvoiseksi, mikä tekee siitä Holiday Club Resortsin historian suurimman.


title: Holiday Club Saimaa

text: Holiday Club Saimaa avajaisia vietettiin marraskuussa vuonna 2011.


title: Holiday Club Saimaa

text: Holiday Club Saimaalla on kolme erilaista hotellia, Villas-huoneistoja ja loma-asuntoja. Gant-hotelli käsittää 21 huonetta ja Harmony Span. Castle-hotellissa on 63 huonetta. Castle-hotelli sijaitsee vanhassa Rauhan sairaalan päärakennuksessa. Castle-hotellin kaikki huoneet ovat keskenään hieman erilaisia. Osasta Castle-hotellin ylimpien kerrosten huoneista on näköala Saimaalle. Club-hotellissa on 137 huonetta, ja se on suunnattu erityisesti perheille. Osassa huoneista on parveke tai terassi. Villas-huoneistot ovat yksityisesti omistettuja huoneistoja, joita vuokrataan Holiday Club-varausjärjestelmän kautta. Huoneistoissa on oma sauna ja täysin varusteltu keittiö. Holiday Club Saimaalla on myös loma-asuntoja, joissa kaikissa on keittiö, sauna, olohuone ja vähintään kaksi makuuhuonetta.